title: Siioninvuori

text: Vuonna 1874 englantilainen Henry Maudsley löysi Siioninvuorelta suuren kivenjärkäleen ja useita muinaisia hiottuja kiviä, joiden hän uskoi olevan Josephuksen mainitseman ensimmäisen kaupunginmuurin perustuksia. Osa näistä kivistä käytettiin nykyisen piispa Gobatin koulun (nyk. "American Institute of Holy Land Studies and Jerusalem University College") pääportin luona olevan muurin rakentamiseen.


title: Siioninvuori

text: Itäisemmältä vanhankaupungin eteläpuolella olevalta kukkulalta on löydetty rautakautinen porrastettu kivirakennelma, mikä on antanut aihetta teoriaan, jonka mukaan alkuperäinen Siionin vuorilinnoitus sijaitsi siellä.


title: Dream Castles

text: Dream Castles: The Early Jack Vance, Volume Two on vuonna 2012 ilmestynyt Jack Vancen novellikokoelma, joka sisältää 10 tarinaa vuosien 1947 ja 1977 väliltä. Teoksen toimittivat Subterranean Pressille Terry Dowling ja Jonathan Strahan. Teosta edelsi kokoelma "Wild Thyme, Green Magic".


title: Ramush Haradinaj

text: Ramush Haradinaj on kosovonalbaani, joka on entinen Kosovon vapautusarmeijan (KLA) johtaja sekä entinen Kosovon pääministeri. Haradinaj johtaa Aleanca për Ardhmërinë e Kosovës (AAK) -puoluetta.


title: Ramush Haradinaj

text: Haradinaj oli kahdesti syytettynä YK:n Jugoslavia-tuomioistuimessa rikoksista ihmisyyttä vastaan vuosina 1998–1999 Kosovon sodan aikana. Syyttäjien mukaan Haradinaj ja kaksi muuta Kosovon vapautusarmeijan johtajaa Idriz Balaj ja Lahi Brahimaj syyllistyivät murhiin ja kidutukseen komentaessaan Kosovon vapautusarmeijaa, kun Kosovon albaanit häätivät serbejä Serbian tuolloisesta maakunnasta. Syyttäjät vaativat syytetyille 20 vuoden vankeusrangaistusta. Haradinaj vapautettiin vuoden 2012 lopussa toistamiseen murha- ja kidutussyytteistä. Tuomioistuin katsoi, etteivät todisteet Haradinajia ja kahta muuta syytettyä vastaan olleet riittäviä tai uskottavia.


title: Muukalainen puhuu

text: Muukalainen puhuu on suomalaisen psykedeelistä black metalia esittävän Oranssi Pazuzun ensimmäinen studioalbumi. Se on julkaistu vuonna 2009 levymerkillä Violent Journey Records.


title: Kosmonument

text: Kosmonument on suomalaisen black metal -yhtyeen Oranssi Pazuzun toinen studioalbumi. Se on julkaistu vuonna 2011 levymerkillä Spinefarm Records.


title: Reggie Wayne

text: Reginald "Reggie" Wayne (s. 17. marraskuuta 1978, New Orleans, Louisiana) on yhdysvaltalainen amerikkalaisen jalkapallon pelaaja, pelipaikaltaan laitahyökkääjä. Hän on edustanut koko ammattilaisuransa ajan NFL-liigan Indianapolis Coltsia.


title: Reggie Wayne

text: Wayne on valittu viidesti AFC-konferenssin joukkueeseen NFL:n tähdistöotteluun Pro Bowliin.


title: Osmo Hyvönen

text: Osmo Hyvönen (s. 1920) on suomalainen tietokirjailija, joka on kirjoittanut Suomen toisen maailmansodan aikaisesta sotahistoriasta ja siihen liittyvistä aiheista.


title: Completely Vulgar

text: Completely Vulgar on suomalaisen death metal -yhtyeen Abhorrencen kokoelma-albumi. Se on julkaistu vuonna 2012 levymerkillä Svart Records.


title: Abhorrence (EP)

text: Abhorrence on suomalaisen saman nimisen yhtyeen EP-levy. Se on julkaistu vuonna 1990 levymerkillä Seraphic Decay Records.


title: Bundesnachrichtendienst

text: Bundesnachrichtendienst (BND) on Saksan valtiollinen tiedusteluorganisaatio. Sen edeltäjä oli Gehlen-organisaatio. Bundesnachrichtendienst työllistää noin 6 000 henkilöä ja sillä on noin 300 toimipistettä koti- ja ulkomailla.


title: Pikilanka

text: Pikilanka on lankaa, jota suutarit käyttivät kenkänahkojen ompelussa.


title: Sebastian Vollmer

text: Sebastian Georg Vollmer (s. 10. heinäkuuta 1984, Kaarst) on saksalainen amerikkalaisen jalkapallon pelaaja, pelipaikaltaan hyökkäyksen linjamies. Hän edustaa tällä hetkellä NFL-liigan New England Patriotsia.


title: Sebastian Vollmer

text: Vollmer on toinen kahdesta NFL:ssä pelaavasta saksalaisesta; toinen on New York Giantsia edustava puolustuksen linjamies Markus Kuhn.


title: Markus Kuhn

text: Markus Kuhn (s. 5. toukokuuta 1986, Weinheim) on saksalainen amerikkalaisen jalkapallon pelaaja, pelipaikaltaan puolustuksen linjamies. Hän edustaa tällä hetkellä NFL-liigan New York Giantsia.


title: Markus Kuhn

text: Kuhn on toinen kahdesta NFL:ssä pelaavasta saksalaisesta; toinen on New England Patriotsia edustava hyökkäyksen linjamies Sebastian Vollmer.


title: Éric Salignon

text: Éric Salignon (s. 22. heinäkuuta 1982 Carpentras) on ranskalainen moottoriurheilija. Hän aloitti uransa karting-sarjoissa. Voitettuaan kahdesti Monacon Kart-Clubin hän siirtyi vuonna 2000 isompiin luokkiin kilpaillen Ranskan Formula Renault ja Eurocup Formula Renault -sarjoissa. Vuonna 2001 Salignon voitti Ranskan Formula Renault -sarjan mestaruuden ja vuonna 2002 Eurocup Formula Renault -sarjan mestaruuden. Vuonna 2003 Salignon kilpaili Britannian F3-sarjassa. Vuonna 2004 Salignon sijoittui toiseksi Formula 3 Masters -kilpailussa. Hän kilpaili myös Formula 3 Euroseries -sarjassa samana vuonna. Vuosina 2005–2006 Salignon kilpaili Formula Renault 3.5 -sarjassa voittaen kaksi kilpailua.


title: Hannele Nieminen

text: Pirjo Hannele Nieminen (s. 10. maaliskuuta 1951 Helsinki) on suomalainen näyttelijä. Nieminen on työskennellyt vakinaisena näyttelijänä muun muassa Rovaniemen Teatterissa, Oulun kaupunginteatterissa ja Kajaanin kaupunginteatterissa sekä vierailijana lukuisissa muissa teattereissa.


title: Hannele Nieminen

text: Nieminen palkittiin Pro Finlandia -mitalilla vuonna 2012.


title: Halsvuoren kalliomaalaus

text: Halsvuoren kalliomaalaus sijaitsee Jyväskylässä, noin 14 kilometriä keskustasta, aivan Laukaan rajalla Vihtavuoren tehtaiden läheisyydessä. Kalliomaalaus on pieni kohde, josta voi erottaa neljä kuviota, vaikka se on vaurioitunut ja haalistunut. Maalaus on vaurioitunut sen alapuolella pidetyn nuotiotulen vuoksi. Kallioseinämään on lyöty kiipeilykoukkuja, hyvin lähelle kuvakenttää.


title: Halsvuoren kalliomaalaus

text: Maalauksen on löytänyt Timo Miettinen vuonna 1979. Samana vuonna maalauksia puhdistettiin noesta, mutta uudet nuotiot ovat noenneet sen uudelleen. Timo Sepänmaa inventoi sen vuonna 1987. Maalauksen ovat tarkastaneet Pekka Kivikäs vuonna 1993 sekä Eeva-Liisa Schulz ja Miikka Kumpulainen vuonna 2009. Maalaus vaikuttaa heikosti dokumentoidulta.


title: Halsvuoren kalliomaalaus

text: Maalaukset sijaitsevat vaikuttavan kallioseinämän juurella. Seinämä on noin 500 metriä pitkä ja paikoin noin 20 metriä korkea. Jyrkänne aukeaa lounaaseen umpeen kasvaneeseen lampeen, joka laski aikoinaan Hiidenjärveen ja Iso-Kuukkaseen. Kyseiset metsäjärvet ovat erillään Päijänteestä ja Leppävedestä, joka sijaitsee maalauksesta 5 kilometrin päässä.


title: Halsvuoren kalliomaalaus

text: Yleisesti hyväksytty teoria siitä, että maalaukset sijaitsivat kivikaudella yleisen kulkureitin varrella ei näytä sopivan Halsvuoren maalaukseen. Timo Sepänmaa on ehdottanut, että tämä maalaus olisi kannaksia ylittävän maareitin varrella. Maalauksen edessä on noin 20-30 metriä leveä alue, joka on kuivaa maata ennen suoalueen alkamista. Kohtaan voi kuvitella pienen leirin.


title: Halsvuoren kalliomaalaus

text: Maalaukset sijaitsevat Halsvuoren korkean kallioseinämän juurella. Ihmishahmot ovat noin 160 cm (vasen ihminen) ja 145 cm (oikea) korkeudella. Vaikka kallion sileä alue on 17 metriä korkea ja 20 metriä leveä, on maalausalue vain metrin levyinen. Kallioseinämä nojaa hieman ulospäin niin, että se suojaa maalausta tietystä suunnasta. Juuri maalausten lähellä on pidetty nuotiota, joka on noennut seinämää maalausten kohdalta. Rauhoituskilpi on irrotettu seinästä ja ilmeisesti hävinnyt.


title: Halsvuoren kalliomaalaus

text: Maalaukset ovat pieniä. Vasemmanpuoleiset kuviot esittänevät ihmisiä, joiden etäisyys toisistaan on puoli metriä, ja jotka kantavat käsissään jotakin.. Kantamuksia on arveltu saaliseläimiksi ja niitä on ehdotettu ketuksi, majavaksi tai oravaksi. Vasen ihmishahmo on 35 cm korkea ja 22 cm leveä ja sille on maalattu kantamus oikeaan käteen. Oikeanpuoleinen hahmo on 31 cm pitkä ja 19 cm leveä ja se kantaa kohdettaan vasemmassa kädessään.


title: Halsvuoren kalliomaalaus

text: Oikeanpuoleisia läikkiä ei ole tunnistettu.


title: Confetti

text:
Confetti ("Confetti") on vuonna 2006 ensi-iltansa saanut Debbie Isittin käsikirjoittama ja ohjaama romanttinen komediaelokuva.
Häälehti "Confetti" järjestää kilpailun, jossa parhaan hääidean keksijät voittavat talon ja pääsevät lehden kanteen. Kolmesta finalistiparista yksi ehdottaa Hollywoodin Busby Berkeley -tyylisiä musikaalihäitä, toinen tennisaiheisia ja kolmas naturismiteemaisia häitä. Kaikki kolme hääideaa toteutetaan, ja aikaa on kolme kuukautta.


title: Valkoinen kreivitär

text: Valkoinen kreivitär ("The White Countess") on James Ivoryn ohjaama draamaelokuva vuodelta 2005.


title: Valkoinen kreivitär

text: Kazuo Ishiguron käsikirjoitukseen perustuva elokuva kertoo Venäjän keisariperheeseen kuuluneesta naisesta 1930-luvun lopun Shanghaissa, jossa hän tapaa amerikkalaisen entisen hallitusvirkamiehen. Tämä pyytää naista työhön perustamaansa yökerhoon. He rakastuvat, mutta sota hajottaa Shanghain ulkomaalaisyhteisön.


title: Euros (levy-yhtiö)

text: Euros Records oli suomalainen Jari Väänäsen perustama vuosina 1983–1993 toiminut levy-yhtiö, joka keskittyi pääasiassa suomirock-albumeiden julkaisemiseen. Yhtiö toimi myös levyjen jakelijana. Euros Recordsin levymerkkejä olivat Euros, Sinetti ja Kasino. Yrityksen toiminta loppui 1993 ja Musiikki-Fazer osti lähes koko sen katalogin.


title: Luterilainen pelastuskäsitys

text: Luterilainen pelastuskäsitys tarkoittaa luterilaisuuden oppia, että Jumalan mukaan kaikki ansaitsevat iankaikkisen elämän taivaassa, eli syntejä tehneet eivät joudu kärsimään kiirastulessa, kuten katolinen kirkko opetti ennen uskonpuhdistusta. Luterilaisen pelastuskäsityksen kehitti Martti Luther.


title: Tosca (elokuva)

text: Tosca ("Tosca") on vuonna 2001 ensi-iltansa saanut Benoît Jacquot’n ohjaama elokuvasovitus Giacomo Puccinin samannimisestä oopperasta. Sen musiikki äänitettiin Abbey Roadin studioilla Lontoossa, jossa Royal Opera Housen orkesteria johti Antonio Pappano. Kuvaukset tehtiin etupäässä Saksassa ja Italiassa.


title: Kukin makunsa mukaan

text: Kukin makunsa mukaan ("Le Goût des autres") on vuonna 2000 ensi-iltansa saanut Agnès Jaouin ohjaama ranskalainen elokuva.


title: Kukin makunsa mukaan

text: Draamakomediassa tehtailija Castella rakastuu englanninopettajaansa, näyttelijätär Claraan. Mies osallistuu näyttelijäpiirien illanistujaisiin, joissa eri maailmassa elävät ihmiset pohtivat elämäänsä. Castellan vanavedessä liikkuvat autonkuljettaja Deschamps ja henkivartija Moreno, joista jälkimmäinen rakastuu Claran ystävään Manieen.


title: Kukin makunsa mukaan

text: "Kukin makunsa mukaan" voitti tekijöineen yhteensä neljä ranskalaisen elokuvan César-palkintoa ja oli ehdolla parhaan vieraskielisen elokuvan Oscar-palkinnon saajaksi vuonna 2001.


title: Kukin makunsa mukaan

text: Film-O-Holic-sivuston Ilona Hongiston mukaan elokuva ei ole kovinkaan haastava tai omaperäinen, mutta toimii hillittynä komediana vakavasta aiheesta. Hyvien näyttelijäsuoritusten ansiosta perinteiset tilanteet saavat hänen mielestään raikkaan ilmaisun.


title: Sonninen

text: Sonninen on suomalainen sukunimi, joka on muun muassa seuraavilla henkilöillä:


title: Huomaa minut

text: Huomaa minut ("Comme une image") on vuonna 2004 ensi-iltansa saanut Agnès Jaouin ohjaama draamaelokuva. Se palkittiin parhaasta käsikirjoituksesta Cannesin filmifestivaaleilla 2004.


title: Huomaa minut

text: Pullea Lolita on lahjakas laulaja, joka valmistautuu konserttiin kanssamuusikoiden kanssa. Lolitan isä, tunnettu kirjailija, ei juuri välitä tyttärestään eikä tiedä tämän musiikillisista lahjoista. Lolitan opettaja, jonka mies on myös kirjailija, ihailee Lolitan isää ja tämän teoksia.


title: Sopanen

text: Sopanen on suomalainen sukunimi, joka on muun muassa seuraavilla henkilöillä:


title: Tapaus Friedman

text: Tapaus Friedman ("Capturing the Friedmans") on vuonna 2003 ensi-iltansa saanut Andrew Jareckin ohjaama dokumenttielokuva Arnold ja Jesse Friedmanin lapsiin kohdistaman hyväksikäytön tutkimuksista 1980-luvun Yhdysvalloissa. Jareckin alkuperäisenä tarkoituksena oli tehdä dokumentti lastenjuhlissa esiintyvistä klovneista kuten David Friedmanista. Hän sai tietää että Davidin veli ja isä oli aiemmin tuomittu naapuruston poikien seksuaalisesta hyväksikäytöstä, ja elokuvasuunnitelmat muuttuivat.


title: Tapaus Friedman

text: Tapaukseen liittyy useita ristiriitoja, eikä viranomaisille ole täysin selvillä vieläkään mitä todellisuudessa tapahtui.


title: Tapaus Friedman

text: Dokumentti sai Suomen ensi-iltansa Rakkautta ja anarkiaa -festivaaleilla 2003 ja se on esitetty Yle TV2 -kanavan Dokumenttiprojekti-ohjelmapaikalla maaliskuussa 2007 ja tammikuussa 2008.


title: Sormunen

text: Sormunen on seuraavien henkilöiden sukunimi:


title: Herodes (levy-yhtiö)

text: Herodes on suomalainen levy-yhtiö, jonka perustivat Kauko Röyhkä ja Gabi Hakanen. Levy-yhtiö EMI lunasti sen osakseen vuonna 1992 ennen kuin sen toiminta edes ehti kunnolla käynnistyä.


title: Busulfaani

text: Busulfaani (CHOS) on sulfonaatteihin kuuluva alkyloiva lääkeaine. Yhdistettä käytetään eräiden syöpätyyppien hoidossa. Lääkeaineen tuotenimi lääkemarkkinoilla on ollut "Myleran".


title: Busulfaani

text: Busulfaani on alkyloiva yhdiste, joka alkyloi DNA:ta. Erityisesti se alkyloi guaniinia ja muodostaa sidoksia DNA:n kaksoiskierteen juosteiden välille. Tämä estää DNA:n kaksoiskierteen avautumisen ja siten DNA:n replikaation ja RNA:n transkription. Tuloksena solun kasvu estyy. Pieninä annoksina se vaikuttaa erityisesti granulosyytteihin, mutta suurempina annoksina kaikkiin soluihin. Ihmiselimistössä lääkeaine metaboloituu metaanisulfonihapoksi ja busulfaani muodostaa myös konjugaatteja glutationin kanssa glutationi-S-transferaasin katalysoimana.


title: Busulfaani

text: Busulfaania käytetään tabletteina tai injektiona kroonisen myelooisen leukemian, punasolujen liiallisen muodostumisen eli polycythaemia veran sekä essentiaalisen trombosytemian hoidossa, Essentiaalisessa trombosytemiassa verihiutaleiden tuotanto on liiallista. Yhdistettä voidaan käyttää myös ennen luuytimen kantasoluhoitoa luuytimen tuhoamiseen. Usein busulfaania käytetään yhdessä syklofosfamidin kanssa.


title: Busulfaani

text: Busulfaanin aiheuttamia sivuvaikutuksia ovat muun muassa päänsärky, väsymys ja huonovointisuus. Muita sivuvaikutuksia ovat luuydinsupressio, ihon pigmentin muutokset ja keuhkofibroosi. Busulfaani voi aiheuttaa epilepsian kaltaisia kohtauksia, mutta niitä vähentää huomattavasti samanaikainen fenytoiini- tai bentsodiatsepiinilääkitys. Silmiin aine voi aiheuttaa harmaakaihin kehittymistä tai niin kutsutun Sjögrenin oireyhtymän eli sicca-syndroman.


title: Busulfaani

text: Busulfaania valmistetaan 1,4-butaanidiolin ja metaanisulfonyylikloridin välisellä reaktiolla. Katalyyttinä reaktiossa toimivat pyridiini tai eräät muut emäkset. Busulfaani on typpisinappikaasun johdos.


title: Runoja Amerikasta

text: Runoja Amerikasta on vuonna 1925 ilmestynyt Vladimir Majakovskin runokokoelma.


title: Suhonen

text: Suhonen on suomalainen sukunimi, joka on muun muassa seuraavilla henkiöillä:


title: Summanen

text: Summanen on seuraavien henkilöiden sukunimi:


title: Siivonen

text: Siivonen on seuraavien henkilöiden sukunimi:


title: Syrjäläinen

text: Syrjäläinen on seuraavien henkilöiden sukunimi:


title: Syvänen

text: Syvänen on suomalainen sukunimi, joka on muun muassa seuraavilla henkilöillä:


title: Takanen

text: Takanen voi tarkoittaa seuraavia:


title: Adventti (kappale)

text: Adventti on Kotiteollisuus- ja Viikate-yhtyeiden yhteistyössä tekemä jouluaiheinen single. Single ilmestyi 30. marraskuuta 2012 1 000 kappaleen CD-painoksena, sekä 500 kappaleen numeroituna 7″-vinyylipainoksena.


title: Adventti (kappale)

text: Singlen nimikappaleen on säveltänyt ja sanoittanut Kaarle Viikate. Hänen omien sanojensa mukaan kappaleen sanoitus kertoo ”yhdessä olemisen tärkeydestä ja pienistä asioista nauttimisesta”. Jouni Hynysen mukaan idea yhteissinglen tekemisestä syntyi keväällä 2012 Hollolan Petrax-studiolla kun Kotiteollisuus oli äänittämässä "Sotakoira II" -albumiaan. Singlen b-puolena on raskas sovitus Juice Leskinen Slam -yhtyeen vuonna 1980 ilmestyneestä ”Itäisten maiden viisaat miehet” -kappaleesta.


title: Adventti (kappale)

text: Singlen julkaisun jälkeen yhtyeet aloittavat yhteisen "Joulupipari 2012" -kiertueen, jolla Kotiteollisuuden ja Viikatteen lisäksi esiintyvät stand up -koomikot Niko Kivelä ja Zaani.


title: Adventti (kappale)

text: Sovitukset Miitri Aaltonen, Kotiteollisuus ja Viikate.


title: Viipurin Markovillan Jalkaväen Aliupseerikoulu

text: Markovilla on Suomen suuriruhtinaskunnan kenraalikuvernööri Franz Albert Seynin aloitteesta Viipurin Imatran kaupunginosaan rakennettu ortodoksinen opettaja-, diakoni- ja pappisopetuslaitos. Suomen itsenäistyttyä Markovillassa järjestettiin 1918–1920 Reserviupseerikoulun perustamiseen saakka upseerikokelaskursseja, joiden opetusohjelmien pohjalta jatkoi Reserviupseerikoulu Haminassa 1920.


text:
Markovillan Jalkaväen Aliupseerikoulu perustettiin 1. syyskuuta 1921 palkatun kanta-aliupseerikunnan kouluttamiseksi. Kurssit 1–5 pidettiin 1. syyskuuta 1921–30. syyskuuta 1925.
Jalkaväen Aliupseerikoulun nimi muuttui Jalkaväen Kapitulanttikouluksi 25. toukokuuta 1925. Jalkaväen Kapitulanttikoulun kurssit 6–9 pidettiin 1. marraskuuta 1925–26. toukokuuta 1928.
Sen jälkeen Jalkaväen Kapitulanttikoulun nimi muuttui ja se nimitettiin juuri perustetun Markovillan Taistelukoulun Kanta-aliupseeriosastoksi.
Markovillan Taistelukoulun Kanta-aliupseeriosaston jalkaväkikurssit 11–26 ja Kevyt linja 1–4 kurssit pidettiin 10. syyskuuta 1928–6. lokakuuta 1939. Viimeinen kurssi 26 jouduttiin keskeyttämään talvisodan takia. Vuosina 1921–1939 yhteensä 2213 kanta-aliupseerioppilasta suoritti Markovillan aliupseerikoulun.. Markovillan jalkaväen Aliupseeri- ja Kapitulanttikoulussa ja Taistelukoulun aliupseeriosastolla pidettiin aliupseeroppilaiden arvostelukirjan mukaan tykistökursseja seuraavasti: Tyk 1. oppilasnumerot 673 -701 14.3.29 -5.9.29 osallistujia 29/29 suoritti kurssin. Tyk 2. 958 -983, 6.1.31 - 1.10.31 27/27. Tyk 3. 1080 - 1111, 20.10.31 - 23.4.32 32/32. Tyk 4. 1221 - 1220, 29.7.32 - 10.2.33, 31/33. Tyk 5. 1409 -1441, 13.3.33 - 9.9.33, 28/33. Tyk 6. 1597 -1615, 25.9.33 - 28.3.34, 19/19. Tyk 7. 1971 - 1994, 16.9.35 - 8.4.36, 24/24. Tyk.8 2117 - 2137, 14.9.36 - 10.4.37, 21/21. Tyk 9. 2265 -2278, 14.9.37 - 14.3.39, 13/14. Tyk 10. 2382 - 2400, 18.9.38 - 11.3.39, 18/19.


text: Kun Markovillan Taistelukoulu perustettiin 1927, siihen syntyi kaksi osastoa, upseeri-osasto ja Kapitulanttikoulun nimi muutettiin kanta-aliupseeriosastoksi. Ennen sotia Markovillan Taistelukoulu tarjosi opetusta 1207 upseerille ja 2213 kanta-aliupseerille. Viipurin Markovillan Kapitulanttikoulun ja Taistelukoulun merkitys Suomen itsenäisyyden säilymisessä on kiistaton tosiasia. Talin–Ihantalan torjuntataistelujen maastot ovat Viipurin Markovillan Kapitulanttikoulun ja Taistelukoulun harjoitusalueita. Sillä oli erittäin suuri merkitys torjuntataistelujen onnistumisen kannalta. Puolet Puolustusvoimien pataljoonien komentajista oli saanut koulutusta Markovillan Taistelukoulussa. Talvi- ja jatkosodan kokemuksia arvioitaessa on todettu että sodankäynnin päävastuu lankesi pataljoonan komentajille.


title: Takkinen

text: Takkinen on muun muassa seuraavien henkilöiden sukunimi:


title: Esko Vettenranta

text: Esko Antero Vettenranta (2. toukokuuta 1913 Viipuri – 20. toukokuuta 1989 Turku) oli suomalainen näyttelijä.


title: Esko Vettenranta

text: Vettenranta kävi 1940-luvun alkupuolella Suomen Filmiteollisuuden perustaman filmikoulun, jolla etsittiin uusia lupaavia näyttelijöitä esiintymään Toivo Särkän johtaman yhtiön elokuvissa. Samassa koulussa opiskelivat myös muun muassa Kyllikki Forssell, Sirkka Sipilä ja Teijo Joutsela. Vuonna 1945 Vettenranta solmi avioliiton kosmetologi Aija Vilannon kanssa, joka samana vuonna teki pari näyttävää elokuvaroolia.


title: Esko Vettenranta

text: Suuren osan elämästään Turussa asunut Vettenranta teki merkittävän uran Turun Kaupunginteatterissa. Lisäksi hänet tunnettiin monista merkittävistä rooleistaan Jorma Nortimon ja Yrjö Nortan elokuvissa. Hänen aktiiviuransa filmissä ajoittuu 1940-luvulle. Silloin hän teki useita sankarirooleja muun muassa elokuvissa "Kyläraittien kuningas" (1945), "Anna Liisa" (1945), "Kuudes käsky" (1947) ja "Keittiökavaljeerit" (1949). Lisäksi hänet nähtiin yhdessä "Suomisen Olli" -elokuvassa. Vettenrannan muistetuin rooli lienee kuitenkin nimiosa Mika Waltarin romaaniin perustuvassa Hannu Lemisen ohjaamassa "Vieras mies" -elokuvassa vuonna 1957.


title: Esko Vettenranta

text: Vettenranta nähtiin valkokankaalla niin romanttisissa maaseutuelokuvissa, draamoissa kuin komedioissa. Luontevana ja komeana esiintyjänä Vettenranta oli usein kriitikoiden suosiossa. Aikalaisarvostelijat kiittivät hänen suoriutumistaan Johanneksen osasta Minna Canth-filmatisoinnissa "Anna Liisa". Ensimmäisen ison roolinsa Vettenranta teki elokuvassa "Yrjänän emännän synti", jolloin hänet jo koettiin "mieluisana yllätyksenä". Vettenranta debytoi valkokankaalla jo vuonna 1941, jolloin hänellä oli sivuosa mustalaisena klassikkoelokuvassa "Kulkurin valssi". Vettenranta esiintyi vielä muutamassa tv-tuotannossa 1970–80-luvuilla.


title: Esko Vettenranta

text: Vuonna 1952 Esko Vettenranta levytti turkulaiselle Sointu-levymerkille puolenkymmentä iskelmää, muun muassa tangon "Lago Maggiore", jonka levytti hieman myöhemmin Olavi Virta ja Kauko Käyhkön esittämänä tunnetumman "Tukkilaisrakkautta".


title: Carlstedt

text: Carlstedt on seuravien henkilöiden sukunimi


title: Glenn Burke

text: Glenn Lawrence Burke (16. marraskuuta 1952 Oakland, Kalifornia – 30. toukokuuta 1995 San Leandro, Kalifornia) oli yhdysvaltalainen baseballpelaaja, joka pelasi ulkokentällä. Hänen seuransa oli vuosina 1976–1978 Los Angeles Dodgers ja tämän jälkeen Oakland Athletics siihen saakka, kunnes hän pelasi viimeisen ottelunsa vuonna 1979.


title: Glenn Burke

text: Burke oli ensimmäinen avoimesti homoseksuaalinen MLB-pelaaja. Hän kertoi myöhemmin ihmisten ennakkoluuloisuuden ajaneen hänet päättämään baseballuransa. Vuonna 1987 Burken oikea jalka vammautui auton törmättyä häneen San Franciscossa. Tämän jälkeen hänen päihteidenkäyttönsä lisääntyi tuntuvasti, ja hän päätyi vankilaan törkeästä varkaudesta ja huumausaineiden hallussapidosta. Hän kuoli 42-vuotiaana AIDS-komplikaatioihin.


title: Siuron kirkko

text: Siuron kirkko on Nokian seurakunnan kirkkorakennus Siuron kylässä Nokialla. Kirkko on alun perin rakennettu rukoushuoneeksi. Sen suunnitteli rakennusmestari Heikki Tiitola ja se valmistui vuonna 1910. Rukoushuone rakennettiin lahjatontille ja Metsähallitus lahjoitti tarvittavan puutavaran. Rakennus korjattiin vuonna 1938 kirkoksi, Nokian seurakunnan kirkko siitä tuli vuonna 1956. Puinen pitkäkirkko on tyyliltään uusgoottilainen, myös puujugend-luonnehdintaa käytetään.


title: Siuron kirkko

text: Kirkkoa on korjattu vuosina 1983–1984, jolloin muun muassa luovuttiin kiinteistä penkeistä. Kirkkosali kalustettiin irtotuolein, joten se voidaan muuntaa moneen eri käyttötarkoitukseen.


title: Siuron kirkko

text: Siuron kirkko sijaitsee kyläkeskuksessa Siuronkalliolla Kuloveden rannalla. Siuronkallio vanhoine työväen asuntoalueineen kuuluu Museoviraston inventoimiin valtakunnallisesti merkittäviin rakennettuihin kulttuuriympäristöihin.


title: Kenji Kimura

text: Kenji Kimura (; s. 19. heinäkuuta 1945 Tokio) on japanilainen entinen lentopalloilija. Hän voitti joukkueensa jäsenenä kultaa vuoden 1972 kesäolympialaisissa Münchenissä. Lisäksi hän oli aiemmin saanut joukkueineen hopeaa vuoden 1968 kesäolympialaisissa Méxicossa.


title: Mennander

text: Mennander on seuraavien suomalaisten henkilöiden nimi:


title: Fränti

text: Fränti-nimisiä henkilöitä:


title: Hakasalo

text: Hakasalo on suomalainen sukunimi. Hakasalo-nimisiä henkilöitä:


title: Aleksandar Stavrev

text: Aleksandar Stavrev (s. 30. maaliskuuta 1977 Skopje, Makedonia) on makedonialainen jalkapalloerotuomari. Hän on toiminut kansainvälisenä erotuomarina vuodesta 2006 lähtien.


title: James B. Cunningham

text: James B. Cunningham (s. 1952) on yhdysvaltalainen diplomaatti. Hänestä tuli maansa suurlähettiläs Afganistaniin 12. elokuuta 2012.


title: James B. Cunningham

text: Cunningham toimi suurlähettiläänä ja Yhdysvaltain pysyvänä varaedustajana Yhdistyneissä kansakunnissa vuosina 1999–2004. Hän toimi vuodesta 2008 Yhdysvaltain suurlähettiläänä Israelissa, ja hän ehti työskennellä Afganistanissa varasuurlähettiläänä ennen suurlähettilääksi nousemistaan. Cunningham on kotoisin Pennsylvaniasta ja valmistui Syracusen yliopistosta saaden oppiarvot politiikan tutkimuksessa ja psykologiassa. Hän on naimisissa Leslie Genierin kanssa, ja parilla on kaksi tytärtä.


title: Al Dubin

text: Alexander ”Al” Dubin (10. kesäkuuta 1891 Zürich – 11. helmikuuta 1945 New York) oli yhdysvaltalainen populaarimusiikin sanoittaja, joka tunnetaan erityisesti yhteistyöstään säveltäjä Harry Warrenin kanssa.


title: Al Dubin

text: Alexander Dubin syntyi Zürichissä Sveitsissä venäjänjuutalaiseen perheeseen. He muuttivat Yhdysvaltoihin Alexanderin ollessa kaksivuotias. Lapsuutensa Dubin vietti Philadelphiassa. High schoolissa ollessaan hän menestyi urheilussa, kuten jalkapallossa, koripallossa ja yleisurheilussa, mutta joutui usein vaikeuksiin railakkaan juhlimisensa ja alkoholinkäyttönsä vuoksi. Dubin aloitti lääketieteen opinnot Philadelphiassa, mutta vuonna 1911 hänet erotettiin oppilaitoksesta. Pian sen jälkeen hän muutti New Yorkiin löytääkseen työtä lauluntekijänä.


title: Al Dubin

text: Ensimmäisen maailmansodan alettua Dubin värväytyi Yhdysvaltojen maavoimiin. Sodan loputtua hän palasi lauluntekijän uralleen ja alkoi 1920-luvulla tehdä musiikkia mykkäelokuvien mainostamiseen. Hän oli ensimmäisten elokuva-alalle palkattujen laulunkirjoittajien joukossa, kun Hollywoodissa aloitettiin äänielokuvien tekeminen 1920-luvun lopulla. Dubin työskenteli Joe Burken kanssa sanoittaen muun muassa kappaleet ”Tiptoe Through the Tulips with Me”, ”Painting the Clouds with Sunshine”, ”The Kiss Waltz” sekä Casa Loma Orchestran nauhoittaman laulun ”For You”, josta tuli heidän suurin menestyksensä.


title: Al Dubin

text: 1930-luvulla alkoi Dubinin tuottelias yhteistyö säveltäjä Harry Warrenin kanssa. Vaikka miehet työskentelivät yhdessä vain viisi vuotta, he saivat aikaan joukon suosittuja elokuvakappaleita tehden parhaimmillaan yli 60 kappaletta vuodessa. He voittivat vuonna 1935 parhaan laulun Oscar-palkinnon kappaleella ”Lullaby of Broadway”. Heidän tunnettuihin kappaleihinsa kuuluvat myös ”The Boulevard of Broken Dreams”, ”Young and Healty”, ”Love Is Where You Find It” ja ”You’re Getting to Be a Habit with Me”.


title: Al Dubin

text: Warrenin lisäksi Dubin sanoitti musiikkia muun muassa Will Groszille (”Along the Santa Fe Trail”), Duke Ellingtonille (”I Never Felt This Way Before”) ja Jimmy McHugh’lle (”South American Way”). Hän kirjoitti sanat Victor Herbertin vuoden 1919 sävellykseen ”Indian Summer”.


title: Al Dubin

text: Dubin alkoi 1940-luvulla kärsiä vakavista terveysongelmista osittain epäterveellisten elämäntapojensa seurauksena. Hän oli selvästi ylipainoinen, käytti runsaasti alkoholia ja toisinaan myös huumausaineita. Hän kuoli New Yorkissa helmikuussa 1945 barbituraattien yliannostukseen ja keuhkokuumeeseen.


title: Al Dubin

text: Dubin valittiin vuonna 1970 Songwriters Hall of Fameen.


title: Harjanne

text: Harjanne on vuoren tai vuorijonon pitkänomainen selkäosa rinteineen. Muita tarkoituksia:


title: Irjala

text: Irjala voi tarkoittaa:


title: Kaario

text: Kaario on suomalainen sukunimi. Kaario-nimisiä henkilöitä:


title: Michael Guest

text: Michael E. Guest (s. 1957) on yhdysvaltalainen diplomaatti. Hän toimi vuosina 2001–2004 maansa suurlähettiläänä Romaniassa ja oli siten ensimmäinen Yhdysvaltain senaatin vahvistama avoimesti homoseksuaalinen suurlähettiläs. Guest lopetti 26-vuotisen diplomaattiuransa joulukuussa 2007. Hän vastusti erollaan sitä, että ulkoministeriö ei myöntänyt työntekijöiden homoseksuaalisille kumppaneille yhtä laajoja etuuksia kuin heteroseksuaalien kumppaneille.


title: Michael Guest

text: Guest suoritti bachelor-tutkintonsa Etelä-Carolinan Furman Universityssä ja jatkotutkintonsa Virginian yliopistossa. Hänen elämänkumppaninsa on Alexander Nevarez.


title: Nevala

text: Nevala on suomenkielinen sukunimi. Nevala-nimisiä henkilöitä:


title: Voittomme

text: Voittomme on suomalaisen black metal -yhtyeen Verivalan ensimmäinen studioalbumi. Se on julkaistu vuonna 2004 levymerkillä Autistiartili Records.


title: Nokia Ghosthunters

text: Nokia Ghosthunters on nokialainen amerikkalaisen jalkapallon erikoisseura, jonka edustusjoukkue osallistuu kaudella 2017 SAJL:n järjestämään II-divisioonaan.


title: Nokia Ghosthunters

text: Ghosthunters on perustettu syksyllä 2006, ja kaudella 2007 seuran edustusjoukkue osallistui II-divisioonaan. Joukkue pääsi jo ensimmäisellä kaudellaan pudotuspeleihin mutta kärsi puolivälierissä tappion Sipoo Bulldogsille lukemin 13–2. Kaudella 2008 miesten joukkue selvitti tiensä jälleen II-divisioonan puolivälieriin, mutta tällä kertaa Vantaan TAFT oli vahvempi lukemin 20–7.


title: Nokia Ghosthunters

text: Kaudella 2009 Ghosthuntersin mainio vire jatkui, ja sijoituksena yhdeksän joukkueen II-divisioonan runkosarjassa oli kolmas. Jo kolmantena vuotena perättäin Ghosthunters esiintyi pudotuspeleissä raivaten tällä kertaa tiensä aina finaaliin saakka. Puolivälierissä Ghosthunters voitti Wolverinesin kakkosjoukkueen numeroin 29–8 ja välierissä puolestaan kaatui Rauman Sea City Storm lukemin 20–6. Finaalissa joukkue kuitenkin kohtasi voittajansa, kun TAFT otti II-divisioonan voiton tuloksella 30–7.


title: Nokia Ghosthunters

text: Kaudella 2010 Ghosthunters jatkoi edelleen mainioita esityksiään II-divisioonassa selviten jälleen pudotuspeleihin, tällä kertaa kahteen lohkoon jaetun sarjan 1. lohkon kakkosena. Noutaja tuli kuitenkin välierissä, kun Vaasa Vikings oli tiukan ottelun jälkeen parempi lukemin 28–20. Kauden jälkeen GH ilmoitti hakevansa paikkaa seuraavalta sarjatasolta, I-divisioonasta. Joukkueelle myönnettiin vuodenvaihteessa 10-11 divarilisenssi ja näin Nokialaiset nousivat ensimmäistä kertaa historiassaan I-divisioonaan.


title: Nokia Ghosthunters

text: Ensimmäisellä I-divisioonakaudellaan 2011 Ghosthunters jäi tylysti runkosarjan viimeiseksi otettuaan ainoan voittonsa toisella kierroksella Kuopion Steelersin vieraana.


title: Nokia Ghosthunters

text: Kaudella 2012 Nokialla palattiin pudotuspelikantaan kun se sijoittui I-divisioonan runkosarjassa kolmanneksi. Välierissä Ghosthunters taisteli tiukasti paikasta Spagettimaljassa, mutta Helsinki 69ers vei finaalipaikan lukemin 28–23.


title: Nokia Ghosthunters

text: Kaudella 2013 Ghosthunters osallistui jälleen I-divisioonaan. Joukkueen kausi alkoi ikävästi, kun SAJL langetti nokialaisille kahden miinuspisteen rangaistuksen kun seuran edustaja ei osallistunut pakolliseen sarjapalaveriin. Kausi itsessään sujui hyvin ja runkosarjassa Ghosthunters sijoittui kolmanneksi kuuden voiton ja neljän tappion myötä. Pudotuspeleissä Ghosthunters jäi toisena vuotena perättäin muutaman pisteen päähän Spagettimaljasta kärsittyään tappion välierissä Oulu Northern Lightsille lukemin 38-34.


title: Nokia Ghosthunters

text: Ghosthuntersin edustusjoukkueen piti osallistua kaudella 2014 tuttuun tapaan I-divisioonaan, mutta helmikuussa 2014 joukkueen ilmoitettiin luopuvan sarjapaikastaan. Edustusjoukkue haki luopumisensa jälkeen paikkaa III-divisioonasta, mutta SAJL päätti evätä hakemuksen kysyttyään muiden sarjaan osallistuvien joukkueiden ja sarjapäällikön mielipidettä. Seuralla oli kuitenkin kaudelle 2014 alun perin kakkosjoukkueelle annettu sarjapaikka IV-divisioonassa. Niinpä kaudella 2014 kakkosjoukkueen toiminta lopetettiin ja edustusjoukkue osallistui IV-divisioonaan voittaen sen puhtaalla pelillä.


title: Nokia Ghosthunters

text: Kaudella 2015 Ghosthunters osallistui III-divisioonaan. Runkosarjassa joukkue sijoittui toiseksi voittaen kuusi ottelua ja häviten kaksi. Välierissä kaatui Kotka Eagles lukemin 32-6 mutta finaalissa Ghosthunters joutui taipumaan runkosarjan voittaneelle Pori Bearsille lukemin 26–12. III-divisioonan finaalipaikka mahdollisti kuitenkin nousun sarjaporrasta ylemmäksi II-divisioonaan kaudelle 2016.


title: Nokia Ghosthunters

text: Ensimmäinen juniorijoukkue Ghothuntersissa aloitti kaudella 2008, kun E-junioreiden joukkue perustettiin. E-juniorit osallistuivat turnauksiin ensimmäistä kertaa kaudella 2009. Kaudella 2012 GH:lla oli junioritoimintaa kolmessa ikäluokassa, C-, D- ja E-junioreissa.


title: Nokia Ghosthunters

text: Ensimmäiset Ghosthunters-juniorit esiintyivät maajoukkueessa syksyn 2011 Alle 17-vuotiaiden PM-kisoissa Tanskassa. Kisoihin matkasivat Nokialta DB Mikko Kaapu, DB Jaakko Koivunen sekä DL Henri Toiminen.


title: Nokia Ghosthunters

text: Ghosthuntersin naisten joukkue osallistui naisten SM-sarjaan kausilla 2010–2012. Kausilla 2011 ja 2012 joukkue onnistui etenemään aina välieriin saakka.


title: Nokia Ghosthunters

text: Keväällä 2013 Ghosthuntersin naiset siirtyivät naapurikaupungin Tampere Saintsin organisaation alaisuuteen


title: Nokia Ghosthunters

text: Nokia Hunters oli kesällä 2011 perustettu Ghosthuntersin kakkosjoukkue, jonka tarkoituksena oli toimia vasta aloittelevien pelaajien ensimmäisenä askeleena kohti GH:n edustusjoukkuetta. Lisäksi joukkueessa pelasi uraansa lopettelevia kokeneita pelaajia. Ensimmäinen kausi meni totutellessa ja toimintaa herätellessä, mutta jo toisella kaudellaan Hunters vei kolmen joukkueen voimin pelatun III-divisioonan voiton. Kaudella 2013 joukkue osallistui jälleen III-divisioonaan, jossa joukkue eteni jälleen finaaliin mutta kärsi siinä tappion. Edustusjoukkueen luovuttua sarjapaikasta I-divisioonassa kaudelle 2014 kakkosjoukkueen toiminta lopetettiin ja edustusjoukkue otti alun perin kakkosjoukkueelle annetun paikan IV-divisioonassa.


title: Uuden aamun sarastus

text: Uuden aamun sarastus on suomalaisen black metal -yhtyeen Verivalan EP-levy. Se on julkaistu vuonna 2004 levymerkillä Grievantee Productions.


title: Scars & Worship

text: Scars & Worship on black metal -yhtyeiden Verivalan sekä Vulva Infernumin split-albumi. Se on julkaistu vuonna 2004 levymerkillä Debemur Morti Productions.


title: A Fallen World’s Conspiracy

text: A Fallen World’s Conspiracy on black metal -yhtyeiden Verivalan ja The Shadow Orderin split-albumi. Se on julkaistu vuonna 2006 levymerkillä Obscure Abhorrence Productions.


title: Kalliolle, kukkulalle

text: Kalliolle, kukkulalle on suomalaisen black metal -yhtyeen Verivalan toinen studioalbumi. Se on julkaistu vuonna 2009 levymerkillä World Terror Committee.


title: Pelttari

text: Pelttari on suomenkielinen sukunimi. Pelttari-nimisiä henkilöitä:


title: Suoraniemi

text: Suoraniemi on suomenkielinen sukunimi. Suoraniemi-nimisiä henkilöitä:


title: Sajama

text: Sajama voi tarkoittaa seuraavaa:


title: Psychedelic Pill

text: Psychedelic Pill on Neil Youngin vuonna 2012 julkaistu albumi. Albumi on julkaistu kahdella CD-levyllä ja kolmella LP-levyllä. "Psychedelic Pill" on toinen vuoden 2012 aikana julkaistu Youngin ja Crazy Horse -yhtyeen yhteistyössä tekemä julkaisu albumin "Americana" kanssa. Edellinen täysin uusia kappaleita sisältänyt Youngin ja Crazy Horsen julkaisu oli albumi "Greendale" vuodelta 2003.


title: Psychedelic Pill

text: Kaikki kappaleet kirjoittanut Neil Young.


title: Mannonen

text: Mannonen on suomalainen sukunimi, joka on muun muassa seuraavilla henkilöillä:


title: Harjula

text: Harjula on suomenkielinen sukunimi. Harjula-nimisiä henkilöitä:


title: Ikävalko

text: Ikävalko on suomalainen sukunimi, joka on muun muassa seuraavilla suomalaisilla henkilöillä:


title: Eerikäinen

text: Eerikäinen on suomenkielinen sukunimi. Tunnettuja Eerikäinen-nimisiä henkilöitä ovat:


title: Muukkonen

text: Muukkonen on suomalainen sukunimi. Muukkonen-nimisiä henkilöitä:


title: Kalm

text: Kalm on muun muassa seuraavien henkilöiden sukunimi:


title: Vasama

text: Vasama tai Wasama voi tarkoittaa seuraavia:


title: Elstelä

text: Elstelä on suomenkielinen sukunimi. Elstelä-nimisiä henkilöitä:


title: Olof Mört

text: Olof Mört (s. 1655 – k. 1703 Ulvila) oli ruotsalaissyntyinen maanmittari ja kartoittaja. Hän toimi vuodesta 1684 lähtien Turun ja Porin läänin vakinaisena maanmittarina. Sitä ennen Mört oli työskennellyt muun muassa Liivinmaan reduktiokomissiossa vuosina 1681–1684.


title: Olof Mört

text: Mört oli erittäin tuottelias kartoittaja, hän piirsi Suomesta yli 400 karttaa. Mört kartoitti lähinnä Varsinais-Suomea sekä Satakuntaa, joka tuolloin ulottui nykyisen Keski-Suomen alueelle saakka, mutta myös Hämettä ja Ahvenanmaata.


title: Olof Mört

text: Maaseudun tiluskarttojen lisäksi hän piirsi myös kaupunkikarttoja. Mört on laatinut muun muassa vanhimman säilyneen paikan päällä tehtyihin mittauksiin perustuvan Porin kartan, joka on vuodelta 1696.


title: Olof Mört

text: Olof Mört asui Suomeen muutamisensa jälkeen aluksi Turussa ja myöhemmin Ahlaisissa. Vuonna 1695 hän osti tilan silloin Ulvilaan kuuluneesta Kokemäensaaresta, jossa asui syyskuussa 1703 tapahtuneeseen kuolemaansa saakka.


title: Raninen

text: Raninen on suomalainen sukunimi, joka on muun muassa seuraavilla henkilöillä:


title: Ranin

text: Ranin on suomenkielinen sukunimi, joka on muun muassa seuraavilla henkilöillä:


title: Ryan Wood

text: Ryan Mitchell Wood (20. marraskuuta 1975 Antioch, Kalifornia – 7. maaliskuuta 2007 Oregon) oli yhdysvaltalainen rap-muusikko, joka tunnetaan paremmin Woodie -nimellä.


title: Ryan Wood

text: Hänet tunnetaan väkivaltaisista sanoituksista jotka kuvaavat jengielämän ankaraa totuutta. Woodie oli suosittu Bay Arean räppäri, jolla oli uskollinen fanijoukko. Hän oli Norteños-katujengin jäsen. Woodien aikaisemmissa teoksissa oli pääosin jengiteema. Kuitenkin myöhemmin hänen urallaan sanoitukset olivat pääosin luonteeltaan poliittisia.


title: Ryan Wood

text: 7. maaliskuuta 2007, Woodien väitetään kuolleen itseaiheutettuun ampumahaavaan Oregonissa, Yhdysvalloissa.


title: NosTale

text: Nomads of the Silver Spirit Tale eli NosTale on ilmainen MMORPG, jonka on kehittänyt korealainen Entwell ja julkaissut saksalainen Gameforge. Nostale on tyypillinen nettiroolipeli; alussa rekisteröidään käyttäjätunnus ja ladataan pelitiedosto koneelle. Tämän jälkeen pelaaja voi luoda itselleen hahmon kirjautumalla sisään lataamaansa peliin nettiyhteyden välityksellä. Nostalessa voi siis tavata muita pelaajia ympäri maailmaa, riippuen mitä kieliversiota pelaa.


title: NosTale

text: Peli sijoittuu fantasiamaailmaan, jossa pelaaja aloittaa "matkansa" seikkailijana (adventurer). Omaa hahmoa tulee kehittää ansaitsemalla kokemuspisteitä, joita saa erilaisia hirviöitä metsästämällä, tappamalla toisten pelaajien hahmoja tai tekemällä tehtäviä eli questeja. Pelin maksimi raja Battle levelille on 99 ja Job levelille 80, minkä jälkeen hahmo ei enää saa kokemuspisteitä kyseiseen leveliin.


title: NosTale

text: Alussa pelaajan päämäränä on kehittää hahmonsa tietylle tasolle, jotta hän voisi valita itselleen yhden kolmesta eri perusammatista: miekkailija (swordsman), jousimies (archer) tai taikuri (mage). Nämä ammatit voivat kukin erikseen erikoistua vielä viiteen erikoisalaan (Specialist). Erikoisalat on pelissä toteutettu spesialistikorteilla, joiden avulla hahmo voi muuttua kyseiseksi spesialistiksi. Näistä viidestä spesialistikortista kolmella on oma elementti ja lopuilla kahdella on sama tulielementti.


title: NosTale

text: Spesialistikortteja saa suorittamalla tiettyjä tehtäväketjuja, jotka edellyttävät tarpeeksi korkeaa Battle leveliä. Tämä ei kuitenkaan ole pakollista, sillä kortteja voi myös ostaa toisilta pelaajilta. Jotta kortin voisi vielä "pukea" hahmolleen täytyy hahmolla olla tarpeeksi korkea työkokemus (Job level) ja tarpeeksi mainetta (Reputation). Kun kortti on aktiivinen, hahmon ulkomuoto muuttuu kortista riipuen. Kun kortin taas ottaa pois, palautuu hahmo takaisin alkuperäiseen ammattiinsa. Kortteja voi siis omistaa useita ja ne eivät jää pysyvästi päälle.


title: NosTale

text: Ammattien omakohtaisten korttien lisäksi pelissä on vielä neljä spesialistikorttia, joita kaikki hahmot voivat käyttää ammatista riippumatta. Nämä ns. "vapaat" spesialistikortit ovat Chicken costume, Pajama, Jajamaru ja Pirate. Myös näitä kortteja koskevat työkokemus- ja mainevaatimukset.


title: NosTale

text: Spesialistikortin tasoa voi kasvattaa samalla tavoin kuin itse Battle leveliä. Omia korttejaan voi myös parannella, jolloin kortin ollessa aktiivinen hahmolle ilmestyy siivet. Spesialistikortin maksimi taso on 99.


title: Niinisalon varuskunta

text: Niinisalon varuskunta on Kankaanpään Niinisalon kylässä toimiva varuskunta, jossa toimi ennen Tykistöprikaati ja nykyisin Porin prikaatin Niinisalon toimipiste. Varuskuntaan kuului itsenäisenä yksikkönä vuoden 2012 loppuun myös Koeampumalaitos. Varuskunnan yhteydessä toimii varuskuntakerho. Varuskunta on Kankaanpään toiseksi suurin työnantaja kaupungin jälkeen.


title: Niinisalon varuskunta

text: Varuskunta työllistää noin 330 henkilöä, ja varusmiehiä se kouluttaa vuosittain noin 1 700.


title: Niinisalon varuskunta

text: Varuskunnassa toimivat myös 1940-luvun puolivälistä saakka toiminut sotilaskoti sekä Leijona Catering Oy:n alainen Falkonetti-varuskuntaravintola (ent. muonituskeskus) ja nykyisin Maasotakouluun kuuluva Tykistökoulu.


title: Niinisalon varuskunta

text: Varuskunnan keskeinen rakennus on arkkitehti Kalle Lehtovuoren suunnittelema rakennustaiteellisesti erittäin edustava, vuonna 1935 valmistunut funkkistyylinen Lamellikasarmi. Kolmikerroksisen rakennuksen pohjapinta-ala on 3 706 m² ja tilavuus 48 100 m³. Rakennus peruskorjattiin ensimmäisen kerran vuosina 1967−1968 ja uudelleen Museoviraston valvonnassa 2000-luvun alussa. Yhtenä huomattavana muutoksena ulkonäköön rakennuksen sisäänkäynteihin lisättiin tuulikaapit. Samaa rakennustyyliä edustaa varuskuntasairaala vuodelta 1937. Pääosa varuskunnan nykyisistä rakennuksista on kuitenkin 1960-luvulta; näitä ovat muiden muassa esikuntarakennus (1963), tykki- ja voimisteluhalli (1964), upseerikerho (nykyisin varuskuntakerho, 1964), aliupseerikoulun kasarmi (1966) ja Tykistökoulun rakennus (1969). Varuskuntaan johtavan tien varrella sijaitsevan sotilaskodin rakennus on valmistunut vuonna 1939. Vuonna 1953 rakennettiin läheiseltä Pori–Haapamäki-radalta pistoraide varuskuntaan.


title: Niinisalon varuskunta

text: Varuskuntaan liittyy myös Valkiajärven pohjoispuolella sijaitseva, varuskunnan henkilökuntaa varten vuosina 1937−1958 rakennettu asuntoalue. Alueella on 13 pienkerrostaloa, ns. Selvaag-taloa, jotka edustavat Suomessa erittäin harvinaiseksi jäänyttä rakennustapaa. Lisäksi siellä on kuusi ns. Susitaloa sekä 48 asunnon kerrostalo, jossa toimii myös varuskunnan henkilökunnan lapsille tarkoitettu päiväkoti. Museovirasto on luokitellut varuskunnan ja asuntoalueen valtakunnallisesti merkittäväksi rakennetuksi kulttuuriympäristöksi, koska pääosa rakennuksista on säilynyt poikkeuksellisen hyvin alkuperäisessä asussaan.


title: Niinisalon varuskunta

text: 1. joulukuuta 2015 yksi varuskunnan henkilökunnan asuinalueen taloista paloi purkukuntoon. Pelastuslaitoksen mukaan kyseessä oli ainutlaatuinen museoviraston suojelema 8-asuntoinen hirsinen kaksikerroksinen kerrostalo. Palo osoittautui tuhopoltoksi.


title: Niinisalon varuskunta

text: Syksyllä 2012 varuskunta-alueen pääportin tuntumaan valmistui uusi urheilukenttä, jossa on juoksuratojen lisäksi myös jalkapallon pelaamiseen tarkoitettu tekonurmi. Kenttä on iltaisin yleisessä käytössä.


title: Niinisalon varuskunta

text: Niinisalon varuskunta sai alkunsa Haapamäen sotilaspiirin, myöhemmin Keuruun sotilaspiirin varastona ja kertausharjoituskeskuksena vuonna 1932. Ns. S-varastoalue valmistui lopullisesti huhtikuussa 1934.


title: Niinisalon varuskunta

text: Varuskunta perustettiin 1935, ensimmäiset kertausharjoitukset järjestettiin vuonna 1936 ja Kankaanpään Kertausharjoituskeskus (KHK) aloitti toimintansa virallisesti vuonna 1937. Niinisalo täytti Pääesikunnan kertausharjoituspaikalle asettamat vaatimukset, joiden mukaan sen tuli sijaita rautatien varrella ja maaston tuli olla mieluiten hiekkapohjaista kangasta. Kertausharjoituskeskuksen toiminta päättyi lokakuussa 1939, jolloin julistettiin liikekannallepano ja Niinisalossa kootut joukot kuljetettiin rautateitse Sakkolaan Karjalankannakselle.


title: Niinisalon varuskunta

text: Vuosina 1939–1945 Niinisalossa toimi Haminasta siirretty Reserviupseerikoulu. Ajanjaksoa on kuvannut itsekin RUK:n tuolloin käynyt Mauri Sariola romaanissaan "Viiden tien risteys". Kirjan nimi viittaa Kyrönkankaantiellä sijaitsevaan kuuluisaan Viidentienristeykseen. Koko sota-ajan RUK:n johtajana Niinisalossa toimi eversti Viljo Kauppila. RUK:n toiminta Niinisalossa päättyi tammikuussa 1945, jolloin koulun toiminta keskeytettiin valvontakomission vaatimuksesta.


title: Niinisalon varuskunta

text:
Helmikuussa 1945 varuskunnassa aloitti toimintansa Valtion sisäoppilaitos eli Niinisalon internaatti niitä oppikoulujen oppilaita varten, joiden opinnot sota oli keskeyttänyt. Koulun viimeiset ylioppilaskirjoitukset järjestettiin helmikuussa 1947, jolloin sen toiminta päättyi. Internaatin muistolaatta paljastettiin lamellikasarmin pohjoispäädyssä vuonna 1980.
Niinisalo alkoi kehittyä tykistövaruskunnaksi 1947–1948 kun muualta siirretyistä tykistöyksiköistä muodostettiin kenttätykistörykmentti 1 (KTR 1). Tykistön ammunnoille oleellista oli Pohjankankaan ampuma-alue. Kannaksella ollut Perkjärven ampuma-alue oli luovutettu Moskovan rauhassa 1940, Moskovan välirauhassa 1944 ja lopullisesti Pariisin rauhassa 1947 Neuvostoliitolle, jolloin Etelä-Suomessa tarvittiin korvaava ampuma-alue. Kaasusuojelukoulutuskeskus siirtyi varuskuntaan Santahaminasta 1944.


title: Niinisalon varuskunta

text: 1950-luvulla Niinisaloon siirrettiin tykistön Mittauspatteristo, sotilassoittokunta ja Hevoshuoltokoulu. Tykistökoulu ja YK-koulutuskeskus aloittivat Niinisalossa 1969, joista jälkimmäisen toimintaa oli jo vuonna 1966. Varuskunnassa oleva RUK:n muistomerkki paljastettiin tarkalleen vuonna 1960. YK-koulutuskeskukselle valmistui oma rakennus vuonna 1985.


title: Niinisalon varuskunta

text: Varuskunnan ruokalarakennuksen siipiosassa toimi 1960-luvulla lähinnä varuskunnan henkilöstön lapsille tarkoitettu keskikoulun käsittänyt Niinisalon yhteiskoulu, joka siirtyi myöhemmin sitä varten rakennettuun taloon kylän keskustaan. Koulu lakkautettiin, kun Kankaanpäässä siirryttiin peruskoulujärjestelmään vuonna 1974. Varuskunnassa olevat joukot yhdistettiin yhteisen johdon alaisuuteen 1. syyskuuta 1987 ja nimi Tykistöprikaati otettiin käyttöön 1. maaliskuuta 1992. Joukot muodostavat yhdessä Niinisalon varuskunnan.


title: Niinisalon varuskunta

text: Vuoden 2001 alussa Tykistöprikaatista eriytettiin YK-Koulutuskeskus, josta tuli suoraan puolustusvoimien pääesikunnan alainen yksikkö, Puolustusvoimien kansainvälinen keskus. Samalla vuoden 2001 alussa lakkautettiin Kankaanpään Patteristo, ja se liitettiin Tiedustelupatteristoon. Puolustusvoimien kansainvälinen keskus siirtyi vuoden 2008 alussa Niinisalosta lähemmäksi Helsinkiä, Hyrylän varuskuntaan Tuusulaan. Euroopan unionin nopean toiminnan joukkoihin nykyisin osallistuvien rauhanturvaajien koulutus siirrettiin samassa yhteydessä Porin prikaatiin, Huovinrinteen varuskuntaan Säkylään.


title: Niinisalon varuskunta

text: Niinisalon varuskunnassa tapahtui 18. tammikuuta 2009 ampumavälikohtaus, jossa kuoli varusmies.


title: Niinisalon varuskunta

text: Pistoraide Pori–Haapamäki-radalta varuskuntaan purettiin 2000-luvun alussa, jolloin Niinisalon ja Kankaanpään välisen rataosan kunnossapito lopetettiin. Rataosa Kankaanpäästä Poriin oli poistettu käytöstä jo vuonna 1985.


title: Niinisalon varuskunta

text: Koeampumalaitos lakkautettiin vuoden 2012 lopussa, ja siitä tuli uuden puolustusvoimien Räjähdekeskuksen hallintoyksikkö (NII/RÄJK). Vuoden 2013 loppuun asti varuskunnassa toimi Satakunnan sotilassoittokunta. 2015 alussa varuskunnassa toiminut Tykistöprikaati liitettiin osaksi Porin prikaatia.


title: Viidentienristeys

text: Viidentienristeys on Kankaanpäässä Hämeenkankaalla sijaitseva viiden maantien risteys, joka on noin viiden kilometrin päässä kaupungin keskustasta. Niinisalon varuskuntaan on matkaa vajaat kaksi kilometriä.


title: Viidentienristeys

text: Risteyksessä kohtaavat kolmen pienemmän tien lisäksi Kankaanpään keskustasta tuleva Kivistönkankaantie sekä Kuninkaanlähteeltä kohti Niinisaloa kulkeva Kyrönkankaantie, jota kutsutaan myös Hämeenkankaantieksi. Kyrönkankaantie on vanha, jo keskiajalta lähtien tunnettu maantie, joka yhdisti Hämeen ja Korsholman linnat. Hämeenkankaan maastossa kulkee myös retkeily- ja kuntoilureittejä. Kankaanpään liikuntakeskuksesta johtaa Viidentienristeykseen valaistu kuntorata ja hiihtolatu. Alueelta löytyy myös useita laavuja sekä vuonna 2010 avattu frisbeegolfrata.


title: Viidentienristeys

text: Viidentienristeys on tunnettu erityisesti Niinisalossa varusmiespalveluksensa suorittaneiden keskuudessa. Se toimii nykyäänkin juoksu- ja hiihtolenkkien sekä marssiharjoitusten etappina ja kääntöpaikkana. Kirjailija Mauri Sariola julkaisi 1964 omista armeijakokemuksistaan Niinisaloon sijoittuvan teoksen "Viiden tien risteys". Hän suoritti varuskunnassa Reserviupseerikoulun jatkosodan aikana vuonna 1944. Kirjan kansiteksteissä Viidentienristeystä kutsutaan topografikartan pisteeksi 118, jonka pelkkä mainitseminenkin sai upseerioppilaiden hien kohoamaan.


title: Ravani

text: Ravani () on kylä Ulvilan kaupungissa Satakunnassa. Se sijaitsee Kokemäenjoen pohjoispuolella Yhdystie 2440:n varrella. Ulvilan keskustaajamaan kuuluvaan Vanhakylään on matkaa reilu kilometri.


title: Ravani

text: Ravanin rakennuskanta koostuu lähinnä pientaloista. Ne ovat sijoittuneet maaniten varrelle sekä tien ja joen välillä levittäytyvän peltoaukean laitamille. Palveluja tai koulua Ravanissa ei ole, johtuen juuri Vanhakylän läheisyydestä. Ulvilan keskustaan Friitalaan tulee Ravanista matkaa pari kilometriä ja sinne johtaa myös pyörätie. Kevyen liikenteen väyliä myöten pääsee myös reilun 10 kilometrin päähän Porin keskustaan.


title: Ravani

text: Ravanissa sijaitsee Satakunnan sairaanhoitopiirin omistama Antinkartanon toimintakeskus ja palvelukoti. Se tarjoaa asumis- ja kuntoutuspalveluja kehitysvammaisille. Lisäksi Ravanissa toimii yksityinen Lastensuojelulaitos Ravanikoti, jossa toimii myös Auroran koulun opetusyksikkö.


title: Ravani

text: Ravanissa on myös aktiivinen kylätoimikunta, joka muun muassa järjestää asukkaille erilaisia tapahtumia ja toimintoja.


title: Ravani

text: Ravanin kylän asutus on vanhaa, sen arvellaan periytyvän jo 1200-luvulta. Nykyään Vanhakylän puolella sijaitseva Liikistön muinaismuistoalue kuului aikoinaan Ravanin kylään. Ravanin ruotsinkielisen nimen Ragvaldsbyn vuoksi on arveltu, että muinainen Ragvaldan kauppapaikka olisi sijainnut Liikistössä.


title: Ravani

text: Vuosina 1883–1901 Ravanissa toimi Venäjän vallan aikaiseen asevelvollisuusjärjestelmään kuulunut Ulvilan reservikomppania. Sitä varten rakennettiin Kokemäenjoen rantapelloille kasarmialue, jonka rakennuksia on vieläkin jäljellä. Suomen itsenäistymisen jälkeen Ravanin kasarmilla toimivat Suojeluskuntalaiset sekä Lotat. Alueelle rakennettiin muun muassa ampumarata ja urheilukenttä.


title: Ravani

text: 1950-luvulla Ravanin kasarmi oli muutaman vuoden ajan kotitalouskouluna. Myöhemmin paikassa toimi vielä "Ulvilan maa- ja kotitalousoppilaitos". Ravanin kasarmialueella ja sen ympäristössä on myös järjestetty muun muassa maatalousnäyttelyitä, joista viimeisin valtakunnallinen pidettiin vuonna 1994.


title: Ravani

text: Ravani on ollut myös vanha Kokemäenjoen ylityspaikka. Nykyisen Antinkartanon tuntumassa sijaitsi lauttaranta, josta oli yhteys joen eteläpuolelle Haistilaan jo keskiajalla. Aluksi ylitys hoidettiin veneillä, ensimmäinen lautta aloitti toimintansa 1640-luvulla. Lauttayhteys säilyi aina vuoteen 1953, jolloin valmistui kiinteä silta Friitalaan. Haistilan ja Ravanin välinen ylityspaikka oli osa keskiaikaista Huovintietä, joka yhdisti Turun seudun ja Kokemäenjoen suun.


title: Tivedenin kansallispuisto

text: Tivedenin kansallispuisto on Ruotsissa Karlsborgin ja Laxån kuntien alueella sijaitseva kansallispuisto. 1350 hehtaarin kokoinen puisto on perustettu vuonna 1983.


title: Shiri

text: Shiri, televisioesityksessä Shiri – kuin kala vedessä ("Swiri"), on vuonna 1999 ensi-iltansa saanut, Kang Je-gyuin käsikirjoittama ja ohjaama eteläkorealainen toimintaelokuva.


title: Rune Carlsten

text: Rune Vilhelm Carlsten (2. heinäkuuta 1890 Tukholma, Ruotsi – 12. lokakuuta 1970 Täby, Ruotsi) oli ruotsalainen näyttelijä ja ohjaaja. Hän työskenteli teattereissa niin Ruotsissa kuin Suomessakin. Vuosina 1913-1914 hän oli Helsingissä Ruotsalaisen teatterin palveluksessa ja vuodesta 1933 Ruotsissa Dramatenin näyttelijä ja ennimmäinen ohjaaja. Häntä on arvostettu koomikkona mutta myös luonnenäyttelijänä klassisissa ja moderneissa vakavissa näytelmissä. Hän toimi näyttelijänä ja ohjaajana myös elokuvan parissa.


title: Rune Carlsten

text: Hänen poikansa on näyttelijä Rolf Carlsten.


title: Simon Wilhelm Carpelan

text: Simon Wilhelm Carpelan (12. elokuuta 1731 Raisio – 4. tammikuuta 1814 Iisalmi) oli kenraalimajuri, Savon ja Karjalan läänin maaherra 1785–1791 ja 1809–1810 ja näiden tehtävien välillä Viaporin komentaja 1795–1797. Hän sai kenraalimajurin arvon 1795.


title: Simon Wilhelm Carpelan

text: Hänen isänsä oli Maximilian Carpelan ja setänsä Wilhelm Carpelan.


title: Brittiläisen Kolumbian yliopisto

text: Brittiläisen Kolumbian yliopisto ("University of British Columbia", lyh. UBC) on korkeatasoinen julkisrahoitteinen yliopisto Vancouverissa Kanadassa. Sen toinen kampus sijaitsee Okanaganissa.


title: Brittiläisen Kolumbian yliopisto

text: Yliopisto on perustettu vuonna 1908. Siellä on runsas 59 000 opiskelijaa ja 15 000 henkilökunnan jäsentä. Yliopistossa on opiskellut seitsemän nobelistia ja kaksi Kanadan pääministeriä. Yliopistossa opiskelleet ovat voittaneet 65 olympiamitalia.


title: Brittiläisen Kolumbian yliopisto

text: Maailman viidensadan huippuyliopiston Shanghai-yliopistovertailussa Brittiläisen Kolumbian yliopisto sai vuonna 2014 sijaluvun 37. Sijoitus oli Kanadan toiseksi paras Toronton yliopiston jälkeen.


title: Vaimoni Jörgen

text: Vaimoni Jörgen ("En kort en lang") on vuonna 2001 ensi-iltansa saanut Hella Joofin ohjaama tanskalais-saksalainen komediaelokuva.


title: Vaimoni Jörgen

text: Homopari Jørgen ja Jacob elävät onnellisina parisuhteessa. Eräänä päivänä Jacob kosii Jørgeniä, joka suostuu. Mutta sitten Jacob rakastuukin naiseen, Carolineen, joka saattuu olemaan naimisissa Tomin kanssa – Jørgenin veljen. Jacob haluaa sekä Jørgenin että Carolinen. Kun hän saattaa viimeksi mainitun raskaaksi, hän päättää mennä tämän kanssa naimisiin, mutta juuri ennen kuin pitäisi sanoa tahdon, hän muuttaa mielensä.


title: Lovelace

text: Lovelace voi tarkoittaa ainakin seuraavia:


title: Karl Johan Carpelan

text: Karl (Carl) Johan Carpelan (15. kesäkuuta 1811 Tunhem, Länsi-Götanmaa – 3. helmikuuta 1893 Masku) oli ruotsalaissyntyinen suomalainen juristi. Hän toimi vuosina 1855–1862 senaatin oikeusosaston esittelijäsihteerinä, ja vuosina 1864–1868 hän oli Turun ja Porin laamannikunnan vt. laamanni. Hän oli vuonna 1862 Tammikuun valiokunnan jäsen ja valtiopäivämies vuosien 1863–1864 ja 1872 valtiopäivillä ja ajoi siellä vapaamielisiä uudistuksia.


title: Karl Johan Carpelan

text: Hänen isänsä oli Karl Maximilian Carpelan ja poikansa Karl Axel Frithiof Carpelan.


title: Wood

text: Wood voi tarkoittaa seuraavia:


title: Ison Kuhajärven kalliomaalaus

text: Iso Kuhajärven kalliomaalaus sijaitsee Keski-Suomessa Laukaassa Vihtavuoren taajaman lähellä. Maalaus, josta ei erotu kuviota, sijaitsee pienen siirtolohkareen muodostaman luolan sisällä.


title: Ison Kuhajärven kalliomaalaus

text: Maalauksen löysi Arja Finni vuonna 2001 ja sen on tarkastanut Helena Taskinen 2003. Löytöpaikka sijaitsee Iso-Kuhajärven itärannalla, jonka takana on se kannas, joka erottaa järven Kuhankoskesta. Nämä vedet virtaavat Leppäveteen, joka oli vesireittinä Päijänteelle. Maalausta voi pitää punaväriläikkänä, joka ei esitä mitään tunnistettavaa kuviota (kuva ). Läiskät ovat aivan siirtolohkareen muodostaman puoliluolan suuaukon vasemmalla puolella. Toinen läiskä on 32 cm pitkä ja 3-5 cm leveä vedos. Siitä 8 cm päässä on toinen läiskä, joka mitat ovat 32×26 cm. Noin viitisenkymmentä metriä luolasta itään on toisen kallioseinämän yläosassa vähän punamaalia, joka erottuu vain hyvissä olosuhteissa.


title: Ison Kuhajärven kalliomaalaus

text: Seuraavat maalaukset ovat samalta alueelta tämän maalauksen kanssa:


title: Buurimonnit

text: Buurimonnit ("Austroglanididae") on monnikaloihin kuuluva heimo. Heimon lajeja tavataan Afrikan eteläosista.


title: Buurimonnit

text: Buurimonnien heimoon kuuluu 1 suku ja 3 lajia. Lajit ovat buurimonni ("Austroglanis sclateri"), "A. barnardi" ja "A. gilli". Kooltaan heimon kalat ovat pienehköjä, noin 8–30 cm:n pituisia. Ruumiinrakenteeltaan ne ovat pitkulaisia kaloja, joilla on lyhyehkö selkäevä ja kookas rasvaevä. Selkäevässä ja rintaevissä on vahva piikki. Buurimonnilajeilla on kuonossa 3 paria viiksisäikeitä. Aikaisemmin tämän heimon lajien katsottiin kuuluvan juovamonnien ("Bagridae") heimoon.


title: Buurimonnit

text: Buurimonnilajeja tavataan Eteläisestä Afrikasta Olifants-joesta ja Oranjejoesta ja niiden sivujoista. Ne viihtyvät erityisesti kirkkaassa nopeastivirtaavassa vedessä. Niiden ravintoa ovat pienet kalat, vesihyönteiset ja muut selkärangattomat vesieläimet.


title: Grievantee Productions

text: Grievantee Productions oli suomalainen levy-yhtiö jonka perusti Hornasta ja Sargeistista tunnettu Shatraug.


title: Grievantee Productions

text: Yritys lopetti toimintansa 14. syyskuuta 2012.


title: Tarhapioni

text: Tarhapioni ("Paeonia" x "festiva") on monivuotinen ruohovartinen risteymälaji pionien suvussa. Se on syntynyt Etelä-Euroopassa kasvavan vuoripionin ("Paeonia officinalis") ja Balkanilla, Italiassa ja Pohjois-Turkissa kasvavan turkinpionin ("Paeonia peregrina") välisenä risteymänä. Tarhapioniin kuuluu lukuisia koristekasvina viljeltyjä lajikkeita.


title: Tarhapioni

text: Tarhapioni kasvaa pensasmaisena 50:stä 80:een senttimetriä korkeaksi. Varret ovat pystyjä. Kukat kasvavat yksittäin niiden latvoissa ja ovat halkaisijaltaan kymmenestä kolmeentoista cm, usein kerrannaisia, vähän tuoksuvia, väriltään tummanpunaisesta valkeaan.


title: World Terror Committee

text: World Terror Committee on saksalainen black metal -julkaisuihin keskittynyt levymerkki. Sen omistaa saksalaisen black metal -yhtyeen Absurdin kitaristi-rumpali Sven Zimper.


title: World Terror Committee

text: Levy-yhtiö Blut & Eisen Productions on World Terror Committeen alamerkki.


title: Pontiac (täsmennyssivu)

text: Pontiac tarkoittaa seuraavia:


title: Kimmelsammalet

text: Kimmelsammalet ("Taxiphyllum") on suku lehtisammaliin kuuluvassa palmikkosammalten heimossa ("Hypnaceae"). Se sisältää 44 lajia The Plant Listin mukaan. Lajeista esiintyy myös Suomen alueella kimmelsammal ("Taxiphyllum wissgrillii"), jota kasvaa harvinaisena maan etelä- ja keskiosissa.


title: Osmo Rantala

text: Osmo Pellervo "Otso" Rantala (26. syyskuuta 1908 Iitti – 23. maaliskuuta 2002) oli suomalainen sotilaslentäjä ja ammunnan moninkertainen maailmanmestari.


title: Osmo Rantala

text: Rantalan vanhemmat olivat maanviljelijä, kansakoulunopettaja Enok "Eino" Rantala (1876–1947) ja opettaja Alma Amanda Karlsson (1882–1964). Hän oli naimisissa Elsa Lyydia Kantasen (1909–1982) kanssa.


title: Osmo Rantala

text: Rantala voitti vuonna 1935 kivääriammunnassa maailmanmestaruuden. Kaikkiaan hänellä oli ammunnassa neljä maailmanmestaruutta, kuusi Suomen ennätystä ja 48 Suomen mestaruutta.


title: Osmo Rantala

text: Rantala valmistui ilmavoimien ohjaajakoulusta 1929. Hän toimi lennonopettajana vuodesta 1937 alkaen ja koulutti kaikkiaan 312 lento-oppilasta. Sotavuosina 1941–1944 Rantala lensi muun muassa kaksimoottorisilla Junkers Ju 88 -koneilla. Hän lensi 97 sotalentoa ja kaikkiaan hänellä oli yhteensä 2 400 lentotuntia 36 eri konetyypillä.


title: Osmo Rantala

text: Sodan jälkeen Rantala pelasti ilmavoimien käytöstä vuonna 1955 poistetun DC-2 "Hanssin Jukka"-koneen romutukselta. Hän osti koneen ja lahjoitti sen Hämeenläänin Metsästysseuralle. Kone toimi sitten kahvilaksi muutettuna Hämeenlinnassa vuosina 1959–1981. Kone on nykyään Sotamuseon omistuksessa, sijoituspaikkanaan Keski-Suomen ilmailumuseo, ja sen entisöinti on aloitettu.


title: Osmo Rantala

text: Rantalan sodanaikaisia muistelmia on kerrottu Tuuri Heporaudan kirjoittamissa kirjoissa:


title: Osmo Rantala

text: Rantala on haudattu Ahveniston hautausmaalle.


title: Vapausaste (tilastotiede)

text: Tilastotieteessä vapausaste on niiden muuttujien lukumäärä, jotka voivat vaihdella. Se on riippumattomien tapojen lukumäärä, joissa dynaaminen systeemi voi liikkua rikkomatta rajoituksia. Toisin sanoen vapausaste voidaan määritellä minimääränä riippumattomia koordinaatteja, jotka kiinnittävät systeemin kokonaan.


title: Divine:Decay

text: Divine:Decay on suomalainen vuonna 1999 perustettu thrash metal -yhtye.


title: Divine:Decay

text: Yhtyettä perustettaessa laulajaksi kaavailtiin Tarotissa toiminutta Marco Hietalaa, mutta Alec Hirst-Gee päätti lopulta tehdä debyyttinsä laulajana.


title: Kaarle Alfred Castrén

text: Kaarle Alfred Castrén (26. marraskuuta 1845 Sotkamo – 22. huhtikuuta 1873 Helsinki) oli suomalainen historiantutkija. Hän oli ensimmäisiä suomeksi kirjoittaneita historiantutkijoita ja toimi Suomen muinaismuistoyhdistyksen ensimmäisenä sihteerinä.


title: Kaarle Alfred Castrén

text: Castrén syntyi Sotkamon pitäjänkirjurin vähävaraiseen perheeseen nuorimpana lapsena. Menetettyään isänsä kolmevuotiaana hän oli Kälviän kirkkoherrana toimineen setänsä kasvattilapsena. Castrén kiinnostui Suomen ja varsinkin Suomen sodan historiasta käydessään koulua Kokkolassa. Ollessaan vielä koululainen hän keräsi vuonna 1864 saamansa apurahan turvin eteläpohjalaisten ja keskisuomalaisten muistitietoa Suomen sodasta. Tiedonkeruun pohjalta syntyi 1865 julkaistu kirja "Muistelmia vuosien 1808–1809 sodasta", jossa kuvattiin varsinkin tavallisen kansan elämää sodan aikana. Saman vuoden syksyllä Castrén pääsi ylioppilaaksi Vaasan lukiosta ja aloitti Helsingin yliopistossa historianopinnot. Hän valmistui filosofian kandidaatiksi 1871. Opiskeluaikanaan ja sen jälkeen Castrén työskenteli "Uuden Suomettaren" aputoimittajana ja teki vapaa-ajallaan tutkimusta Suomen historiasta. Suomalaisuusaatteen kannattajana hän julkaisi kaikki tutkielmansa suomeksi. Tärkeimmät niistä olivat 1867 ilmestynyt tutkielma Kajaanin läänin historiasta vuosilta 1650–1750 sekä 1872 ilmestynyt "Suomalaisuus 1738 vuoden valtiopäivillä ".


title: Kaarle Alfred Castrén

text: Castrén oli Suomen Muinaismuistoyhdistyksen perustajia ja toimi sen ensimmäisenä sihteerinä. Hän toimitti kansanvaistuksellista kirjasarjaa "Kansankirjaston vihkosia" ja jakoi niitä kauppiaille, jotta nämä tarjoaisivat niitä asiakkailleen kaupanpäällisinä ilmaisiksi. Castrénin ura katkesi hänen kuollessaan 27-vuotiaana keuhkotautiin.


title: Kaarle Alfred Castrén

text: Kaarle Alfred Castrén oli Suomen presidentti K. J. Ståhlbergin eno.


title: Ilmari Joensuu

text: Antti Ilmari "Pitkä-Jim" Joensuu (19. maaliskuuta 1916 Pori – 8. marraskuuta 1963 Jomala) oli suomalainen sodanaikainen hävittäjälentäjä. Hän sai surmansa vuoden 1963 Maarianhaminan lentoturmassa. Lisänimensä Joensuu sai pituutensa takia, hän oli 195 cm pitkä.


title: Ilmari Joensuu

text: Joensuu aloitti lennokinrakentajana ja 1930-luvulla hän oli Helsingin Ilmapuolustusyhdistyksen purjelentokerhon jäsenenä ja osallistui kesällä 1938 Jämillä pidetylle purjelentokurssille. Joensuu kävi 1938–1939 Kauhavan lentosotakoulun.


title: Ilmari Joensuu

text: Talvisodan aikana hän lensi Gloster Gladiator -hävittäjällä ja ampui alas neljä venäläistä lentokonetta. Sodan jälkeen Joensuu ylennettiin kersantiksi. Jatkosodan aikana Joensuu palveli LeLv 26:ssa ja lensi Fiat G.50 -hävittäjillä. Hän kävi Reserviupseerikoulun 1942 ja hänestä tuli vänrikki heinäkuussa 1942. Tämän jälkeen hän kävi kadettikoulun ja hänestä tuli luutnantti 1943. Kesäkuun lopulla 1944 Joensuu siirrettiin HLeLv 34:een. Joensuu erosi ilmavoimien palveluksesta 22. tammikuuta 1945. Kaikkiaan Joensuu teki sotavuosina 1940–1944 100 sotalentoa ja sai 5 ilmavoittoa.


title: Ilmari Joensuu

text: Sodan jälkeen Joensuu oli lentäjänä Aero Oy:n palveluksessa ja myöhemmin Finlantic-lentoyhtiössä. Hän oli mukana myös Suomen Ilmailuliiton ympäri maata järjestämissä lentosirkuksissa. Joensuu esitti näissä näytöksissä sirkuspelleä joka "varasti" lentokoneen ja teki sillä sitten hurjia silmukoita kentän yläpuolella.


title: Ilmari Joensuu

text: Joensuu kuoli marraskuussa 1963 Maarianhaminan lentoturmassa. Hän oli ollut matkustajana Helsinki–Turku–Maarianhamina-lennolla turmakoneen ohjaamossa.


title: Lars Hattinen

text: Lars Paul-Erich "Lasse" Hattinen (16. toukokuuta 1923 Kuorevesi – 3. tammikuuta 1961 Koivulahti) oli suomalainen sodanaikainen hävittäjälentäjä. Hän oli vuoden 1961 Koivulahden lentoturmassa onnettomuuskoneen kapteenina ja sai samalla itsekin surmansa.


title: Lars Hattinen

text: Hattinen toimi jatkosodan aikana hävittäjälentäjänä ja lensi Morane-Saulnier M.S.406 koneella. Hän sai kaikkiaan kuusi ilmavoittoa noin kuukauden aikana 25. kesäkuuta – 30. heinäkuuta 1944. Viimeisellä sotalennollaan 30. heinäkuuta 1944 Hattisen kone syttyi tuleen ja hän pelastui vain nipinnapin saaden pahoja palovammoja.


title: Lars Hattinen

text: Sodan jälkeen Hattinen lähti vammoista toivuttuaan pölytyslentäjäksi Brasiliaan ja levitti siellä lentokoneella hyönteismyrkkyä viljelyksille. Palattuaan Suomeen 1951 Hattinen ajoi aluksi isänsä omistamaa taksia mutta pääsi sitten 1955 lentäjäksi Aero Oy:n palvelukseen.


title: Lars Hattinen

text: Hattinen oli tammikuun alussa 1961 Aeron DC-3 OH-LCC "Tiira"-koneen kapteenina. Kone lähti illalla 2. tammikuuta Helsingistä Kruununkylän (Kruunupyy) lentokentälle ja koneen kolmihenkinen miehistö yöpyi Kokkolassa. Hattinen ja koneen perämiehenä toiminut Paavo Halme jäivät viettämään Aeron toimiston virkailijan kanssa iltaa Kokkolan Seurahuoneelle. Illan aikana he nauttivat kolmistaan 16 pulloa olutta, 7 grogia giniä ja pullon konjakkia. Illanvietto kesti kello kahteen saakka yöllä.


title: Lars Hattinen

text: Seuraavana aamuna Hattinen ja Halme eivät ehtineet kentälle lähtevään yhteiskuljetukseen vaan Aeron virkailija joutui viemään heidät sekä koneen lentoemännän sinne henkilöautollaan. He saapuivat kentälle 6.55 viisi minuuttia ennen aikataulun mukaista lähtöä Vaasan kautta Helsinkiin. Kiireisten lähtövalmistelujen jälkeen kone nousi ilmaan kello 7.16. Huonossa säässä matalalla lentänyt kone syöksyi maahan kello 7.40.30 Koivulahdessa jolloin kaikki koneen 22 matkustajaa ja 3 miehistön jäsentä saivat surmansa.


title: Lars Hattinen

text: Kirjailija Seppo Porvali on kirjoittanut Lars Hattisesta teoksen "Viimeinen ässä — lentokapteeni Lasse Hattisen elämäkerta" (Apali 2011).


title: Assi Raine

text: Assi Raine (oik. Aune Astrid Lahtinen, o.s. Rönnberg, 23. joulukuuta 1920 Helsinki, Suomi – 25. elokuuta 1983 München, Saksa) oli suomalainen näyttelijä sekä elokuvakampaaja-maskeeraaja.


title: Assi Raine

text: Raine oli monien aikansa naisnäyttelijöiden tavoin ”elokuvalöytö”, ja teki lähinnä pieniä sivurooleja filmeissä vuosina 1940–1952, mutta myös pari merkittävämpää osaa elokuvissa "Erehtyneet sydämet" (1944) ja "Matkalla seikkailuun" (1945). Parhaiten hänet ehkä muistetaan toisesta naispääosasta vuoden 1953 elokuvassa "Mustasukkaisuus". Raine toimi lisäksi useiden elokuvien kampaaja-maskeeraajana, kunnes muutti 1960-luvulla Müncheniin, Saksaan. Raine oli ohjaaja Yrjö Nortan valkokangaslöytö.


title: Excision

text: Jeff Abel, tunnetaan paremmin nimellä Excision on kanadalainen dubstep-tuottaja ja DJ. Abel on yksi maailman arvostetuimmista ja tunnetuimmista dubstep-tuottajista, Datsikin ohella. Excision työskentelee usein Datsikin ja Downlinkin kanssa, jotka ovat myös dubstep-tuottajia. Excision on ollut aktiivisena vuodesta 2004 lähtien, mutta hän julkaisi ensimmäisen julkaisunsa vasta vuonna 2007.


title: 39 askelta (täsmennyssivu)

text: 39 askelta tarkoittaa seuraavia:


title: Cecilia Vaasa

text: Cecilia Vaasa (6. marraskuuta 1540 – 27. tammikuuta 1627) oli Ruotsin kuninkaan Kustaa Vaasan tytär.


title: Cecilia Vaasa

text: Hänellä oli yhdeksän sisarusta, joista kaksi kuoli aivan pienenä. Hän oli kolmanneksi vanhin.


title: Cecilia Vaasa

text: Cecilia oli tunnettu kauneudestaan. Hän aiheutti skandaalin sisarensa häiden jälkeen Vadstenan linnassa 1559, kun hänet tavattiin makuuhuoneesta lankonsa veljen Ostfrieslandin kreivin Juhanan kanssa. Hän kihlautui 1564 Baden-Rodemahcernin rajakreivin Kristofferin kanssa. Myöhemminkin hänen elämänsä oli monivaiheista, ja siihen kuului taloudellista ahdinkoa.


title: SOS (täsmennyssivu)

text: Kirjainyhdistelmä SOS voi viitata johonkin seuraavista:


title: Kullervo Leskinen

text: Kaarlo Veikko Kullervo Leskinen (15. syyskuuta 1908 Toholampi – 25. heinäkuuta 1989 Jyväskylä) oli suomalainen ampuja.


title: Kullervo Leskinen

text: ”Kurre” Leskinen oli mukana Lontoon olympialaisissa 1948 ja Helsingin olympialaisissa 1952. Lontoossa hän sijoittui vapaakiväärissä viidenneksi ja Helsingissä pienoiskiväärin makuukilpailussa seitsemänneksi ja asentokilpailussa kahdeksanneksi.


title: Kullervo Leskinen

text: Leskinen oli mukana Ammunnan maailmanmestaruuskilpailuissa vuosien 1930–1952 välillä. Hän voitti kiväärilajeissa yhteensä 19 MM-kultaa, 21 MM-hopeaa ja 12 MM-pronssia. Hän on eniten ammunnan maailmanmestaruuksia voittanut suomalainen. Henkilökohtaisen maailmanmestaruuden hän voitti viidesti; vuonna 1930 vapaakiväärin makuukilpailussa, 1931 pienoiskiväärin polviasentokilpailussa, 1935 pienoiskiväärin pystykilpailussa, 1949 vapaakiväärin polviasentokilpailussa ja 1952 vapaakiväärin makuukilpailussa.


title: Kullervo Leskinen

text: Kullervo Leskisen veli Viljo Leskinen oli myös ampuja.


title: Jimmy Gardner

text: James Henry Gardner (21. toukokuuta 1881 Montreal, Kanada - 7. marraskuuta 1940) oli kanadalainen ammattilaisjääkiekkoilija. Hyökkääjä Gardner aloitti uransa 1900 Montreal Hockey Clubissa amatöörijoukkueessa, joka pelasi Canadian Amateur Hockey League -sarjaa. Vuoteen 1903 kestäneellä Hockey Club -urallaan hän voitti Stanley Cupin vuosina 1902 ja 1903. Sitten hän siirtyi Montreal Wanderersiin, joka kuului Federal Amateur Hockey League -liigaan.


title: Jimmy Gardner

text: Jimmy Gardner siirtyi ammattilaiseksi ja pelasi kaksi vuotta yhdysvaltalaisissa joukkueissa Calumet Miners ja Pittsburgh Professionals. Sitten hän palasi Kanadaan Montreal Shamrocksiin. Hän palasi Wanderersiin 1908 ja edusti seuraa aina vuoteen 1911, siellä hän saavutti Stanley Cupin 1908 ja 1910. Hän vaihtoi PCHA -sarjaan jossa pelasi New Westminsterissä kaksi kautta ennen palaamistaan Montrealiin, jossa tuolla kertaa edusti Montreal Canadiensia kaksi kautta ennen eläköitymistään pelaajana.


title: Jimmy Gardner

text: Pelaajauran jälkeen hän palveli useiden joukkueiden valmentajana.


title: Jimmy Gardner

text: Gardner oli Montreal Canadiensin perustamisen keskeisiä taustahahmoja vuonna 1909, hän muun muassa keksi joukkueen nimen.


title: Jimmy Gardner

text: Jimmy Gardner otettiin kunniagalleria Hockey Hall of Fameen 1962.


title: Cederberg

text: Cederberg on muun muassa seuraavien henkilöiden sukunimi:


title: Lauri Astala

text: Lauri Ilmari Astala (s. 6. lokakuuta 1958 Valkeakoski) on suomalainen kuvataiteilija. Hänen teoksensa käsittävät muun muassa veistoksia, videoita ja tietokoneavusteisia videoinstallaatioita. Astalan taiteessa on kysymys tilasta, etenkin tilan suhteesta kuviin. Hänen varhaistuotannoissaan kartografiset ja kosmologiset mallit ovat fyysisen todellisuuden abstrakteja kuvia.


title: Lauri Astala

text: Astala kirjoitti ylioppilaaksi 1978 ja suoritti opintoja Helsingin teknillisessä korkeakoulussa vuosina 1979–1984, taiteen kandidaatin tutkinnon Kuvataideakatemiassa vuosina 1985–1990 ja taiteen maisterin (M.F.A.) tutkinnon Art Institute of Chicagon taidekoulussa vuosina 1999–2001. Astala toimi opettajana teknillisessä korkeakoulussa 1982–1988 ja 1991–1999 sekä Taideteollisessa korkeakoulussa 2002–2004.


title: Lauri Astala

text: Vuonna 2007 Astalalle myönnettiin valtion kuvataidepalkinto ja vuonna 2012 Pro Finlandia -mitali.


title: Lauri Astala

text: Lauri Astalan elämänkumppani on valokuva- ja videotaiteilija Elina Brotherus.


title: Lauri Astala

text: Lähde:


title: Lauri Astala

text: Lauri Astalan teos "Aurinkolabyrintti" (1999) rakentuu kivilabyrintista sekä aurinkokellosta. Labyrintin keskellä olevan tornin sisällä on aurinkokello. Se on puolipallon muotoinen kulho ja ajan määrittelemistä varten sen keskellä on viisari, sekä pinnassa merkintöjä kellon- ja kalenteriajan havainnoimiseksi.


title: Lauri Astala

text: "Aurinkolabyrintti" oli kustannuksiltaan ja mittakaavaltaan suurin yksittäinen Helsingin taidemuseon hanke 1990-luvulla. Siihen on käytetty yli kymmentä eri graniittilajia. Teos koostuu lohkopintaisista verkkomuureista. Teos sijaitsee maakumpareen päällä ja hallitsee visuaalisesti ympäristöään. Se on myös maamerkki, leikkipaikka, tapaamispiste ja oleskelutila.


title: Johan Antero Cederberg

text: Johan Antero (Anders) Cederberg (18. toukokuuta 1852 Lohtaja – 28. tammikuuta 1915 Mikkeli) oli suomalainen kirkkohistorioitsija ja pappi.


title: Johan Antero Cederberg

text: Cederbergin vanhemmat olivat Jurvan ja Mustasaaren kirkkoherra, rovasti Jakob Cederberg (1825–1887) ja Katarina Matilda Muhr. Hän pääsi ylioppilaaksi Vaasan lukiosta 1870. Cederberg valmistui filosofian kandidaatiksi 1876 ja suoritti teologisen erotutukinnon 1879. Hänet vihittiin papiksi 1879 ja myöhemmin hän valmistui teologian kandidaanitksi 1898 sekä sai teologian kunniatohtorin arvon 1907. Cederberg toimi kirkkoherrana Uudessakaupungissa vuodesta 1886, Tohmajärvellä vuodesta 1895 ja viimeksi Mikkelin maaseurakunnassa vuodesta 1907.


title: Johan Antero Cederberg

text: Cederberg julkaisi uusintapainoksia vanhoista julkaisuista, muun muassa "Manuale Aboensen", sekä teokset "Historiallisia kokoelmia" I–II (1886-1889) ja "Lehtiä Turun tuomiokapitulin historiasta" (1892).


title: Johan Antero Cederberg

text: Cederbergin Fennica-kokoelma oli Suomen suurimpia yksityiskokoelmia.


title: Johan Antero Cederberg

text: Cederberg oli naimisissa vuodesta 1880 Minna Elisabet Hjeltin kanssa. Heillä oli yksitoista lasta, muun muassa Lauri Cederberg ja Arno Cederberg.


title: Clay Matthews

text: Clay Matthews III (s. 14. toukokuuta 1986, Northridge, Kalifornia) on yhdysvaltalainen amerikkalaisen jalkapallon pelaaja, pelipaikaltaan ulompi tukimies. Hän pelaa tällä hetkellä NFL-liigan Green Bay Packersissä. Matthews voitti Super Bowlin kaudella 2010.


title: Clay Matthews

text: Ennen ammattilaisuraa Matthews pelasi Etelä-Kalifornian yliopiston joukkueessa, USC Trojansissa.


title: Theodor Cederholm

text: Carl Adolf Theodor Cederholm (vuoteen 1886 Sederholm; 23. elokuuta 1824 Helsinki – 30. marraskuuta 1911 Helsinki) oli suomalainen juristi ja virkamies, joka toimi senaatin oikeusosaston jäsenenä 1873–1877 ja 1882–1900, Suomen prokuraattorina 1877–1882 ja senaatin oikeusosaston varapuheenjohtajana 1898–1900.


title: Theodor Cederholm

text: Theodor Cederholm kuului Sederholmin kauppiassukuun. Hänen isänsä oli tukkukauppias Gustav Adolf Sederholm, kauppaneuvos Johan Sederholmin pojanpoika. Sederholm valmistui ylioppilaaksi 1841, suoritti tuomarintutkinnon 1847 ja sai varatuomarin arvon 1851. Hän toimi Helsingissä oikeusneuvosmiehenä, 1855–1857 oikeusraatimiehenä ja 1857–1858 kunnallispormestarina, minkä jälkeen siirtyi senaatin prokuraattorintoimituskunnan sihteeriksi. Hänestä tuli 1869 prokuraattorin apulainen, 1873 oikeusosaston senaattori ja 1877 prokuraattori. Vuosina 1882–1888 hän oli senaatin oikeusosaston edustajana Suomen asiain komiteassa Pietarissa, minkä jälkeen hän palasi oikeusosaston tavalliseksi jäseneksi. Hänet aateloitiin vuonna 1886 nimellä Cederholm.


title: Theodor Cederholm

text: Cederholm edusti perustuslaillista kantaa ja kannatti Leo Mechelinin tulkintoja Suomen autonomiasta. Prokuraattorina hän esitti 1882 moitteensa Suomen kenraalikuvernööri Fjodor Heidenille siitä, että venäläiset santarmit olivat Helsingissä suorittaneet luvattomia kotietsintöjä nihilisteiksi paljastuneiden Aleksanterin kimnaasin opettajien kodeissa. Tapauksen seurauksena Pietarissa alettiin kiinnittää huomiota Suomen ja Venäjän lakijärjestelmien yhdistämisen tarpeeseen, minkä eräät myöhemmät historiantutkijat ovat katsoneet helmikuun manifestiin johtaneen kehityksen alkupisteeksi, vaikka myöhempään kehitykseen vaikuttivatkin toiset syyt. Cederholm vastusti helmikuun manifestin julkaisemista vuonna 1899. Hän myös lopulta erosi sen vuoksi protestina senaatin oikeusosaston varapuheenjohtajan tehtävistä helmikuussa 1900.


title: Theodor Cederholm

text: Kielikysymyksessä Cederholm oli ruotsinmielinen ja tuki Robert Montgomeryn kantaa, jonka mukaan suomen kieli oli Suomen tuomioistuimissa oikeudenkäymiskaaren mukaan kielletty ”vieras kieli”. Cederholm ei kuitenkaan ollut julkipoliitikko, vaan enemmänkin taustavaikuttaja. Hän osallistui kuitenkin monien yleishyödyllisten järjestöjen toimintaan. Hän oli muun muassa Helsingin eläinsuojeluyhdistyksen ensimmäinen puheenjohtaja 1874–1877 ja 1895–1896.


title: Theodor Cederholm

text: Vuonna 1924 postuumisti ilmestyneessä muistelmateoksessaan "Politiska minnen" Cederholm kuvasi tarkasti toimintaansa, minkä seurauksena hänen vaikutuksensa on osassa myöhempää kirjallisuutta kuvattu ylikorostuneena. Muistelmat julkaisi hänen poikansa, varatuomari Arne Cederholm. Cederholmin aatelissuku sammui mieslinjalta Gustav Cederholmin kuollessa vuonna 1931 ja lopullisesti 1953.


title: Cederström

text: Cederström viittaa seuraaviin henkilöihin:


title: Salibandyliigan kausi 2012–2013

text: Salibandyliigan kausi 2012–2013 oli miesten SM-sarjan 27. kausi. Sarjaan osallistui 14 joukkuetta, joista runkosarjan kahdeksan parasta selviytyivät pudotuspeleihin. Runkosarjan voitti Happee, joka hävisi välierissä SSV:lle ja pronssiottelussa Classicille. Mestaruuden voitti Seinäjoen Peliveljet, joka oli loppuottelusarjassa SSV:tä parempi otteluvoitoin 3–0. Ilves putosi sarjasta sijoituttuaan runkosarjassa viimeiseksi. Josba ja OLS säilyttivät sarjapaikkansa liigakarsintojen kautta.


title: Kuollut papukaija

text: Kuollut papukaija -sketsi () on brittiläisessä sketsisarjassa Monty Pythonin lentävä sirkus vuonna 1969 esitetty sketsi. Se on hyvin tunnettu ja eräs sarjan suosituimmista sketseistä. Sketsissä John Cleese esittää tyytymätöntä asiakasta, joka saapuu eläinkauppaan palauttamaan kuollutta papukaijaa ja Michael Palin myyjää, joka sitkeästi kiistää papukaijan olevan kuollut. Sketsin kirjoittivat Cleese ja Graham Chapman. Sketsin kuuluisin osa on kohta, jossa Cleesen esittämä asiakas hermostuttuaan alkaa kuvailla papukaijaa luettelemalla pitkän listan englanninkielisiä kiertoilmaisuja kuolemalle.


title: Kuollut papukaija

text: Kuollut papukaija -sketsi nähtiin ensi kerran sarjan ensimmäisen kauden kahdeksannessa osassa 7. joulukuuta 1969. Se sisältyy uudelleennäyteltynä vuonna 1971 tehtyyn elokuvaan "Elämä on Pythonia", joskin sketsin loppu on siinä erilainen. Sketsin suosion seurauksena Cleese ja Palin esittivät sitä myöhemmin monissa lavaesityksissä. Cleese muisteli myöhemmin, että yleisö tuntui osaavan repliikit ulkoa alkuperäisiä näyttelijöitä paremmin. Graham Chapmanin kuoltua vuonna 1989 Cleese piti hänen televisioidussa muistotilaisuudessaan puheen, jossa kuvaili ystäväänsä papukaijasketsin tunnetuiksi tekemillä kuolemaa tarkoittavilla eufemismeilla.


title: Kuollut papukaija

text: Sketsi pohjautuu Palinin ja Chapmanin aikaisempaan sketsiin "Car Salesman" ("autokauppias"), jossa autokauppias kieltää myymässään autossa olevan mitään vikaa vaikka se hajoaa kappaleiksi hänen silmiensä edssä. Tämä sketsi perustui Palinin itse kokemaan tapaukseen autokauppa-asioissa. Live-ohjelmassa "Monty Python Live at Aspen" Palin kertoi, että hänen kohtaamallaan autokauppiaalla oli ollut "tekosyitä joka lähtöön" ja John Cleese sanoi, että hän ja Chapman "pitivät tilannetta mahdollisesti hyvin huvittavana, jos sille löytyisi oikea konteksti". Kuollut papukaija -sketsin varhaisessa versiossa turhautunut asiakas yritti palauttaa viallista leivänpaahdinta. Chapman oivalsi, että sketsin olisi oltava "sekopäisempi", ja keksi ajatuksen papukaijasta. Vuosien mittaan Cleese ja Palin ovat tehneet Kuollut papukaija -sketsistä monia erilaisia versioita televisio-ohjelmiin, musiikkialbumeille ja live-esiintymisiin.


Jääkiekon B-sarjan maailmanmestaruuskilpailut 1998 pelattiin Slovenian  Ljubljanassa ja Jesenicessä 15. - 16. huhtikuuta. Joukkueita oli mukana kahdeksan ja ne pelasivat kertaalleen jokainen jokaista vastaan.


title: Jääkiekon B-sarjan maailmanmestaruuskilpailut 1998

text: Norja nousi automaattisesti A-sarjaan vuoden 1999 kisojen isäntämaana. Ukraina, Slovenia ja Viro karsintaan.


title: Brady Quinn

text: Brayden Tyler "Brady" Quinn (s. 27. lokakuuta 1984, Dublin, Ohio) on entinen yhdysvaltalainen amerikkalaisen jalkapallon pelaaja, pelipaikaltaan pelinrakentaja.


title: Brady Quinn

text: Ennen ammattilaisuraansa Quinn pelasi Notre Damen yliopiston joukkueessa, josta Cleveland Browns varasi hänet vuoden 2007 NFL:n varaustilaisuuden ensimmäisellä kierroksella. Hän ei ole onnistunut vakiinnuttamaan paikkaansa aloittajana NFL:ssä, vaan on suurimmaksi osaksi joutunut tyytymään varamiehen rooliin.


Jääkiekon C-sarjan maailmanmestaruuskilpailut 1998 pelattiin Unkarin Székesfehérvárissa ja Dunaújvarosissa 22. maaliskuuta - 28. maaliskuuta. Joukkueita oli mukana kahdeksan ja ne jaettiin kahteen lohkoon.


title: Jääkiekon C-sarjan maailmanmestaruuskilpailut 1998

text: Unkari nousi B-sarjaan. Kiina ja Etelä-Korea Kaukoidän karsintaan, jonka voittajalle paikka A-sarjassa ja kahdelle muulle C-sarjassa. Kolmas karsija on Japani. Espanja putosi D-sarjaan.


Jääkiekon D-sarjan maailmanmestaruuskilpailut 1998 pelattiin Etelä-Afrikan Krugersdorpissa ja Pretoriassa 27. maaliskuuta - 2. huhtikuuta.


title: Dragan Umicevic

text: Dragan Umicevic (s. 9. lokakuuta 1984 Dubica, Jugoslavia) on ruotsalainen jääkiekkoilija, joka pelaa NLA-joukkue EHC Bielissä.


title: Dragan Umicevic

text: Umicevic aloitti uransa Södertäljen junioreissa, josta hän pääsi kaudella 2001–2002 pelaamaan ensimmäiset pelinsä Elitserienissä. Kolme ensimmäistä ottelua tuottivat yhden syöttöpisteen, ja Umicevic valittiin Ruotsin U18-joukkueeseen.


title: Dragan Umicevic

text: Vuonna Edmonton Oilers Umicevicin NHL:ään kuudennella kierroksella numerolla 184. Hän pelasi myös myöhemmin Ruotsin U19-joukkueessa ja Venäjän superliigassa. Maaotteluita aikuisten tasolla Umicevicilla on kuusi kappaletta. Vuonna 2012 Umicevic ja Ässät solmivat sopimuksen, joka kattoi kymmenen ottelua, joista hän pelasi yhdeksän. Tämän jälkeen hän siirtyi Tapparaan loppukaudeksi. Kaudeksi 2013–2014 Umicevic palasi Ässiin.


title: Hemmilä

text: Hemmilä on muun muassa seuraavien henkilöiden sukunimi:


title: Ned Kelly (vuoden 2003 elokuva)

text: Ned Kelly on vuonna 2003 ensi-iltansa saanut Gregor Jordanin ohjaama draamaelokuva, joka kertoo australialaisesta lainsuojattomasta Ned Kellystä. Häntä esittää Heath Ledger.


title: Jolanda di Maria Petris

text: Jolanda Antonia Lucia di Maria Petris (5. syyskuuta 1916 Pola, Italia – 7. helmikuuta 1987 Helsinki) oli italialaissyntyinen, Suomessa pitkään vaikuttanut ooppera- ja konserttilaulaja. Hänen oppilaitaan Sibelius-Akatemiassa ovat olleet muiden muassa Irma Urrila, Jaakko Ryhänen, Marit Sauramo, Pirkko Talola ja Peter Lindroos.


title: Knuutila (sukunimi)

text: Knuutila-nimisiä henkilöitä:


title: Halosen uuni

text: Halosen uuni on luola, joka sijaitsee Säkkilänkylässä Halosenvaarassa, Kuusamossa. Se muodostaa käytävän, joka laajenee huonemaisesti, ja jossa pohjan kaltevuus kasvaa luolan takaosaa kohti. Luola on muodoltaan ontelo ja melkein pyöreä. Luola on yli 15 metriä pitkä, ja sen korkeus on keskiosissa noin kolme metriä. Luola on saanut nimensä maa-alueen omistajan mukaan.


title: Viirun syntymäpäivä

text: Viirun syntymäpäivä (myös Viiru ja Pesonen 2: Viirun syntymäpäivä sekä Viiru & Pesonen 2: Viirun syntymäpäivä, ) on vuonna 1999 ensi-iltansa saanut Albert Hanan Kaminskin ohjaama animaatioelokuva, joka perustuu Sven Nordqvistin Viiru ja Pesonen -tarinoihin.


title: Link Gaetz

text: Link Gaetz (s. 2. lokakuuta 1968) on kanadalainen jääkiekkoilija, joka edusti NHL:ssä Minnesota North Starsia ja San Jose Sharksia.


title: Viiru ja Pesonen (elokuva)

text: Viiru ja Pesonen ("Pettson och Findus - Kattonauten") on vuonna 2000 ensi-iltansa saanut Albert Hanan Kaminskiin ohjaama animaatioelokuva. Se perustuu Sven Nordqvistin Viiru ja Pesonen -tarinoihin.


title: Viiru ja Pesonen (elokuva)

text: Viiru ja Pesonen kirjoittavat kirjeen kuninkaalle. Vastausta odotellessa heidän luonaan vierailee tiikereitä, hirviä ja unohtuneita sukulaisia.


title: Valkoinen sulka (elokuva)

text: Valkoinen sulka ("The Four Feathers") on vuonna 2002 ensi-iltansa saanut Shekhar Kapurin ohjaama elokuva. Se kertoo brittiläisen armeijan operaatioista Sudanissa 1884–1885 ja erään nuoren sotilaan syyttämisestä pelkuruudesta. Tarina perustuu A. E. W. Masonin monesti aiemminkin filmatisoituun romaaniin vuodelta 1902. Pääosaa esittää Heath Ledger.


title: The Woodsman

text: The Woodsman ("The Woodsman") on vuonna 2004 ensi-iltansa saanut Nicole Kassellin ohjaama elokuva. Siinä Kevin Bacon esittää vankilasta vapautunutta lasten hyväksikäyttäjää, jonka on totuteltava uuteen elämään.


title: Jää (kirja)

text: Jää () on Ulla-Lena Lundbergin vuonna 2012 julkaistu romaani. Romaanin tarina kertoo nuoren papin perheestä, joka alkaa rakentaa elämäänsä sotien jälkeen pienessä saaristoseurakunnassa.


title: Jää (kirja)

text: "Jää" sai vuoden 2012 Finlandia-palkinnon. Palkinnon saajan valitsi presidentti Tarja Halonen. Romaani nousi myös myyntimenestykseksi: ruotsin- ja suomenkielistä laitosta on myyty yhteensä noin 150 000 kappaletta.


title: Jää (kirja)

text: Romaanin pohjalta sävellettävä ooppera saa ensi-iltansa Suomen Kansallisoopperassa tammikuussa 2019. Libreton on laatinut Juhani Koivisto, ja musiikin säveltää Jaakko Kuusisto.


title: Inês de Castro

text: Inês de Castro (1329-1355) oli Portugalin kruununprinssin, myöhemmän kuningas Pietari I:n rakastettu 1300-luvun puolivälissä. Syntyjään hän oli puoliksi Kastilian, puoliksi Portugalin ylhäisösukuja. Hän saapui Portugaliin serkkunsa, Kastilian prinsessa Constanzen hovinaisena, kun Constanze meni naimisiin Portugalin kruuninprinssin kanssa. Prinssi rakastui kauniiseen hovineitoon. Pedron isä kuningas Alfonso IV lähetytti Ineksen takaisin Kastiliaan, mutta Pedro ei unohtanut häntä. Kuningatar Constanze kuoli pian kolmannen lapsensa syntymn jälkeen vuonna 1345, ja Pedro haetutti Ineksen takaisin Portugaliin.


title: Inês de Castro

text: Vuonna 1355 Pedron isä kuningas Alfonso IV määräsi Inêksen surmattavaksi. Kuninkaaksi noustuaan Pietari rakennutti hautamuistomerkin Inêkselle ja itselleen. Tämä monumentti sijaitsee Alcobaçan luostarissa Keski-Portugalissa.


title: Blut & Eisen Productions

text: Blut & Eisen Productions on saksalainen itsenäinen levy-yhtiö, jota johtaa Torsten Hollstein. Se on levy-yhtiön World Terror Committeen alamerkki.


title: Claes Charpentier

text: Claes Gustaf Robert Charpentier (, "Nikolai Robertovitš Šarpantje"; 4. marraskuuta 1858 Viipurin maalaiskunta – 18. joulukuuta 1918 Helsinki) oli suomalainen kenraaliluutnantti. Palveltuaan Venäjän keisarikunnan armeijassa hänet valittiin joulukuussa 1917 Suomen sotilaskomitean puheenjohtajaksi, mutta hän luopui tammikuussa 1918 tehtävästä jättäen paikan Mannerheimille, josta tuli siten sisällissodan valkoisten joukkojen ylipäällikkö Charpentierin sijasta.


title: Claes Charpentier

text: Claes Charpentierin isä oli ruotsalainen insinöörieversti Robert August Adam Charpentier, joka erosi vuonna 1845 Ruotsin armeijasta ja asettui Suomeen Tie- ja vesirakennuslaitoksen palvelukseen. Claes Charpentier kävi ruotsinkielistä lyseota Porvoossa ja jatkoi oppikouluopintojaan Pietarissa. Hän suoritti Nikolain ratsuväkiopiston 1876–1879 ja palveli sen jälkeen yli 20 vuotta Henkivartoväen Grodnon husaarirykmentissä Varsovassa. Aloitettuaan kornettina hän yleni luutnantiksi 1882, aliratsumestariksi 1884, ratsumestariksi 1888 ja everstiksi 1896, jolloin hänestä tuli rykmentin komentajan apulainen. Vuosina 1901–1904 Charpentier oli Sumskin rakuunarykmentin komentajana Moskovassa. Saatuaan ylennyksen kenraalimajuriksi hän oli Varsovassa 1904–1907 entisen rykmenttinsä ja sen jälkeen koko erillisen ratsuväkiprikaatin komentajana. Vuonna 1911 hänet ylennettiin kenraaliluutnantiksi ja lähetettiin Kaukasian ratsuväkidivisioonan komentajaksi Tbilisiin Georgiaan. Vuonna 1914 hän aikoi anoa eroa palatakseen viettämään eläkevuosiaan Suomeen, mutta ensimmäisen maailmansodan syttyminen muutti tilanteen.


title: Claes Charpentier

text: Maailmansodan alussa Charpentier komensi Kaukasian ratsuväkidivisioonaa Galitsiassa, mutta Turkin liityttyä sotaan lokakuussa 1914 hänet siirrettiin ratsuväkiarmeijakunnan komentajaksi Kaukasian rintamalle. Hän johti vuonna 1915 yli 700 kilometrin mittaista sotaretkeä Nahitševanista Persian Tabriziin ja sieltä edelleen Turkin Kurdistaniin Vanjärvelle ja Musin laaksoon. Marraskuussa 1915 Charpentierin armeijakunta osallistui kenraali Nikolai Baratovin johtamaan Persian-sotaretkeen, johon kuului Kaspianmeren ylitys ja maihinnousu Bandar-e Anzalissa. Joulukuusta 1915 alkaen Charpentier oli Kaukasian rintaman ylipäällikön, suuriruhtinas Nikolai Nikolajevitšin erikoistehtävissä, mistä hänet siirrettiin reserviin ja Pietarin sotilaspiirin alaisuuteen syyskuussa 1917. Joulukuussa 1917 Charpentier matkusti kotiinsa Helsinkiin. Hän sai virallisesti eron Venäjän armeijasta 25. tammikuuta 1918.


title: Claes Charpentier

text: Suomeen palannut kenraaliluutnantti Charpentier valittiin joulukuussa 1917 eräiden upseerien kaksi vuotta aiemmin perustaman sotilaskomitean puheenjohtajaksi. Tarkoitus oli, että mahdollisen sodan syttyessä hänestä tulisi Suomen hallituksen joukkojen ylipäällikkö. Häntä pidettiin tehtävään sopivana komentajankokemuksensa sekä suomen kielen taitonsa vuoksi. Suomen senaatti tunnusti 7. tammikuuta sotilaskomitean viralliseksi elimeksi. Suomeen niin ikään palannut kenraaliluutnantti Mannerheim tuli samoihin aikoihin sotilaskomitean jäseneksi. Hän alkoi pian moittia komitean kollegiaalista päätöksentekoa saamattomaksi ja uhkasi erota sen jäsenyydestä, elleivät asiat muuttuisi. Kun yhteistyö Mannerheimin kanssa ei sujunut, Charpentier pyysi eroa 14. tammikuuta ja ilmoitti seuraavana päivänä senaatin puheenjohtaja P. E. Svinhufvudille tehtäviensä siirtyneen Mannerheimille. Charpentier ei osallistunut valkoisten sodanjohtoon sisällissodan aikana vaan vietti yksityiselämää kotonaan Helsingissä. Hän kuoli sydäninfarktiin saman vuoden joulukuussa.


title: Claes Charpentier

text: Charpentier oli taitava pianisti ja kilparatsastaja.


title: Purppuravirrat

text: Purppuravirrat ("Les Rivières pourpres") on vuonna 2000 ensi-iltansa saanut Mathieu Kassovitzin ohjaama psykologinen jännityselokuva. Jean-Christophe Grangén ja ohjaajan tekemä käsikirjoitus perustuu Grangén romaaniin.


title: Caroline Knapp

text: Caroline Knapp (k. 4. kesäkuuta 2002) oli yhdysvaltalainen toimittaja ja kirjailija. Hän käsitteli teoksessaan "Drinking: A Love Story" (1996) omaa alkoholiongelmaansa ja taisteluaan sen voittamiseksi. Lisäksi Knapp muun muassa julkaisi teoksen "Pack of Two: The Intricate Bond Between People and Dogs" (1998) ja toimi "The Boston Phoenixin" kolumnistina. Hän oli valmistunut Brownin yliopistosta.


title: Caroline Knapp

text: Knapp kärsi myös anoreksiasta. Hän kuoli 42-vuotiaana Cambridgessa, Massachusettsissa sairastettuaan keuhkosyöpää. Hän oli sairautensa aikana avioitunut Mark Morellin kanssa.


title: Grumman F9F Panther

text: Grumman F9F Panther oli ensimmäinen Grummanin valmistama laivaston suihkuhävittäjä, jonka ensilento lennettiin 21. marraskuuta 1947 Siitä kehitettiin nuolisiipinen F-9 Cougar.


title: Grumman F9F Panther

text: Kone osallistui Korean sotaan ja niillä lennettiin noin 78 000 taistelulentoa.


title: Grumman F9F Panther

text: Konetyypin ensimmäinen ilmavoitto oli Jak-9:n pudotus 3. kesäkuuta 1950.


title: Henry Lee Lucas – sarjamurhaaja

text: Henry Lee Lucas – sarjamurhaaja ("Henry: Portrait of a Serial Killer") on vuonna 1986 valmistunut ja ensi-iltansa Yhdysvalloissa 1990 saanut rikoselokuva, jonka ohjasi ja tuotti John McNaughton. Elokuva kertoo sattumanvaraisesti tappavasta sarjamurhaajasta Henrystä, jota esittää Michael Rooker. Henryn ja Otiksen hahmot perustuvat väljästi oikeisiin sarjamurhaajaajiin Henry Lee Lucas ja Ottis Toole.


title: Henry Lee Lucas – sarjamurhaaja

text: Elokuva kuvattiin 16 mm alle kuukaudessa 110 000 dollarin budjetilla.


title: Henry Lee Lucas – sarjamurhaaja

text: Belgialaisen psykiatrin Samuel Leistedtin tutkimusryhmä kartoitti elokuvia sen perusteella, missä on onnistunein psykopaatisen hahmon kuvaus. Kolme onnistuneinta olivat: Anton Chigurh elokuvassa "Menetetty maa", Hans Beckert elokuvassa "M – kaupunki etsii murhaajaa" ja Henry elokuvassa "Henry Lee Lucas – sarjamurhaaja".


title: Henry Lee Lucas – sarjamurhaaja

text: Valtion elokuvatarkastamo asetti elokuvalle raaistavana ennakkotarkastuksessa 2.4.1992 ikärajan KK (Kokonaan kielletty), joka esti laillisen esittämisen ja levittämisen Suomessa. Uusintatarkastuksessa kesäkuussa lähes kolmella minuutilla leikattu elokuva sai tarkastamolta ikärajan K18, joten elokuvaa sai kyllä nyt esittää elokuvateatterissa, mutta videolain voimassa ollessa sitä ei edelleenkään saanut videolla vuokrata tai myydä.


title: Suomalainen Pursiseura

text:
Suomalainen Pursiseura eli SPS perustettiin 1913, kesäkuun 28. päivänä 1913. Seuran ensimmäinen satama oli Helsingin Nihtisaaressa. Nihtisaaresta SPS joutui muuttamaan Sompasaaren rakentamisen tieltä vuonna 1961. SPS:n muuttaessa Merisataman Sirpalesaareen käyttökelpoisia rakennuksia olivat vain telakkarata ja iso venevaja, joka tosin vapautui Helsingin satamalaitoksen hallinnasta vasta vuonna 1963, jolloin myös SPS:n seura- ja toimistorakennukset valmistuivat. Arkkitehtina toimi seuran pitkäaikainen jäsen Esko Lehesmaa. Aallonmurtaja rakennettiin Nihtisaaresta louhituista kivistä, jotka Sompasaaren alueen räjäytystöiden edetessä kuljetettiin vähitellen Sirpalesaareen. Työt saatiin valmiiksi vuonna 1967. Vuonna 2012 seuralla on vajaat 500 jäsentä.
Seuran itäisellä naapurisaarella eli Liuskasaarella toimii pursiseura Helsingfors Segelsällskap.


title: Suomalainen Pursiseura

text: SPS oli kaupungin ensimmäinen suomenkielinen pursiseura. Vuosien mittaan Suomalaisesta Pursiseurasta muodostui harvojen, mutta hyvin menestyneiden kilpapurjehtijoiden seura. Erityisesti 1920-luku oli SPSläisten kilpapurjehtijoiden kulta-aikaa. Vuoden 1928 suurimmaksi saavutukseksi on ilman muuta luettava Bertel "Ruma" (väännös hänen ruotsinkielisestä sukunimestään) Bromanin pronssimitali jollaluokassa Amsterdamin olympialaisissa. Broman oli aiemmin ollut HSSn jäsen, mutta liittyi Suomalaiseen Pursiseuraan pian sen perustamisen jälkeen. Tavallisesti hän kilpaili kotivesillä jollaa suuremmilla veneillä. Viime aikojen SPS:n purjehtijoiden menestynein on ollut Thomas Johanson joka saavutti olympiavoitto 49er-luokassa vuonna 2000, hänen laserluokan EM:nsä vuonna 1991 ja 1992 sekä saman luokan MM vuonna 1993.


title: Larry Dunn

text: Larry Dunn, alk. Lawrence Dunhill (s. 19. kesäkuuta 1953 Denver, Colorado) on yhdysvaltalainen kosketinsoittaja. Hän soitti Earth, Wind & Fire -yhtyeessä vuodesta 1972 vuoteen 1983 ja aloitti 1990-luvulla oman soolouransa. Dunn on valittu Earth, Wind & Firen jäsenenä Rock and Roll Hall of Fameen ja Songwriters Hall of Fameen.


title: Larry Dunn

text: Dunn soitti Earth, Wind & Firessä eri kosketinsoittimia, mukaan lukien pianoa, urkuja, klavinettia ja syntetisaattoria. Hän oli mukana säveltämässä monia yhtyeen hiteistä, mukaan lukien Grammy Hall of Fame -palkittua kappaletta ”Shining Star” vuoden 1975 albumilta "That’s the Way of the World".


title: Larry Dunn

text: Dunn omistaa Source Productions -nimisen tuotantoyhtiön, jonka kautta hän on tuottanut muun muassa mainos- ja elokuvamusiikkia.


title: Fred Ebb

text:
Fred Ebb (8. huhtikuuta 1928 New York – 11. syyskuuta 2004 New York) oli yhdysvaltalainen Broadway-sanoittaja, joka tunnetaan parhaiten pitkästä yhteistyöstään säveltäjä John Kanderin kanssa. Heidän tunnetuimpiin näytelmiinsä kuuluvat "Cabaret", "Woman of the Year" ja "Chicago". Kanderin ja Ebbin elokuvamusiikkituotantoon kuuluu tunnuskappale ”New York, New York” Martin Scorsesen ohjaamaan samannimiseen elokuvaan.
Ebb syntyi New Yorkissa huhtikuussa 1928. Hän opiskeli New Yorkin yliopistossa ja Columbian yliopistossa ja valmistui maisteriksi pääaineenaan englanninkielinen kirjallisuus. Uransa alkuvaiheessa hän kirjoitti lauluja yökerho- ja revyyesityksiin.


title: Fred Ebb

text: 1950-luvulla Ebb työskenteli New Yorkin Brill Buildingissa sanoittaen lauluja lauluntekijä Phil Springerille. Hän teki musiikkia myös televisiosarjaan "That Was the Week That Was".


title: Fred Ebb

text: Vuonna 1962 Ebb aloitti yhteistyön säveltäjä John Kanderin kanssa. Heidän ensimmäinen tuotantoon päätynyt Broadway-musikaalinsa oli Harold Princen tuottama "Flora, the Red Menace", jossa Liza Minnelli teki Broadway-debyyttinsä.


title: Fred Ebb

text: Vuoden 1966 musikaali "Cabaret" palkittiin seitsemällä Tonylla ja se nosti Ebbin ja Kanderin suureen menestykseen sekä kriitikkojen että maksavan teatteriyleisön keskuudessa. Bob Fosse ohjasi musikaalista vuonna 1972 elokuvaversion, myös nimeltään "Cabaret", jonka pääosaa esitti Liza Minnelli. Elokuva voitti kahdeksan Oscaria.


title: Fred Ebb

text: Vuoden 1975 musikaali "Chicago" ei saavuttanut aluksi suurta suosiota. Vuonna 1996 se otettiin uudelleen ohjelmistoon ja sitä on esitetty Broadwaylla siitä lähtien, mikä tekee "Chicagosta" Broadwayn historian kolmanneksi pisimpään esitetyn näytelmän. Musikaalin pohjalta tehtiin vuonna 2002 elokuva "Chicago", jonka pääosia esittivät Renée Zellweger, Catherine Zeta-Jones ja Richard Gere. Musikaalielokuvalle harvinaisena saavutuksena elokuva palkittiin parhaan elokuvan Oscarilla.